Rukometni sudijski par iz Srbije treći na svetu – Sport\nRukometne sudije Dušan Stojković (37) iz Niša i Nenad Nikolić (40) iz Leskovca osvojili su treće mesto na izboru Svetske rukometne federacije za najbolji rukometni sudijski par na svetu. Najviše glasova u izboru koji je IHF organizovala dobio je makedonski sudijski par Nacevski – Nikolov, a na drugom mestu se našao sudijski par iz Danske Gjeding – Hansen.\n“Glasanje je završeno noćas u ponoć, a mi smo se našli na trećem mestu, sa osvojenih 420 glasova”, rekao je Dušan Stojković agenciji Beta.\nNajviše glasova u izboru koji je IHF organizovala dobio je makedonski sudijski par Nacevski – Nikolov, a na drugom mestu našao se sudijski par iz Danske Gjeding – Hansen.\nNaše sudije su se plasirale ispred sudijskih parova iz Nemačke, Španije i Letonije.\nRukometni sudijski par Stojković – Nikolić našao se među šest najboljih sudskih parova na svetu odlukom trenera, igrača i zvaničnika IHF-a, a u glasanju na portalu Svetske rukometne federacije su mogli da učestvuju svi zainteresovani.\nDušan Stojković, nezaposleni lekar, i Nenad Nikolić, ekonomista, već 17 godina zajedno sude rukometne utakmice.\nSudili su i tri evropska i tri svetska prvenstva, i mečeve na Olimpijskim igrama u Londonu.\nStojković ističe da sada iščekuju Evropsko seniorsko prvenstvo za muškarce u Hrvatskoj, a priželjkuju da nađu među sudijskim parovima koji će suditi mečeve na Olimijskim igrama u Tokiju.


02. septembar, 2018.\nEkipa Vojvodine je u prvih šest kola zabeležila dve pobede, uz tri remija i jedan poraz, pa je uoči ovog kola sa 9 bodova na svom kontu zauzimala 6.mesto na tabeli. Ekipa Crvene zvezde nakon pet odigranih susreta (odložen meč sa Napretkom) još uvek ima maksimalan učinak, pa sa 15 bodova na svom kontu zauzima 1.mesto na tabeli.\nDva tima su tokom prethodne sezone odigrala tri međusobna susreta i sva tri puta trijumfovali su Beograđani. Prvi meč odigran je tokom jesenje polusezone na stadionu ’’Rajko Mitić’’, a domaći tim slavio je rezultatom 2:0(1:0). Drugi meč odigran je tokom proleća u Novom Sadu, a gosti su tada slavili rezultatom 1:2(0:1). Treći meč odigran je u okviru plej-of faze, a Beograđani su na stadionu ’’Karađorđe’’ ponovo slavili rezultatom 1:2(1:1).\nNovosađani u ovaj meč ulaze sa puno respekta prema protivniku, ali i optimizma zbog sve boljih partija koje pružaju i pojačanja koja su pristigla u finišu prelaznog roka. O tome je u izjavi za medije datoj pred ovaj susret govorio i šef stručnog štaba Aleksandar Veselinović koji je istakao da je prezadovoljan zalaganjem svojih igrača na treninzima:\n’’Pred nama je utakmica za koju se nadam da će biti lepa i koja treba da predstavlja praznik fudbala u Srbiji. Posle serije u kojoj smo na tri meča osvojili sedam bodova i nismo primili gol od svojih igrača očekujem da i u nedelju nastavimo u istom pravcu, ali uz želju da, sa maksimalnim poštovanjem protivnika, pobedimo u toj utakmici, jer to je osnovni smisao sporta i takmičenja. Očekujem da budemo hrabri, energični, agresivni i hteo bih da pohvalim momke, jer na treninzima zaista rade izvanredno. Više puta sam isticao da radim sa sjajnom grupom igrača i profesionalaca i nimalo ne sumnjam da će na teren izaći maksimalno motivisani. Moram da kažem i to da imamo jednu zemlju i zato želim iskreno da čestitam Crvenoj zvezdi na fantastičnom rezultatu koji je ostvarila plasmanom u Ligu šampiona. Mislim da to treba da raduje sve naše ljude, a ja sam definitivno jedan od onih koje se iskreno raduje svakom uspehu našeg sporta. To što je uradila Crvena zvezda na neki način pokazuje put svima nama i motiviše nas da budemo bolji.’’\nOn je potom govorio o trenutnoj kadrovskoj situaciji, kao i o mogućnosti da neko od novajlija zaigra na ovom susretu:\n’’Osim Zlomislića, koji se povredio tokom prvih petnaest minuta poslednje utakmice protiv Proletera, svi ostali igrači su zdravi, treniraju i sa mnogo motiva, energije i želje se odnose prema svojim obavezama. Utakmicu će sigurno početi i neko od najskorije pristiglih igrača, te se može desiti da protiv Crvene zvezde u startnoj postavi bude osam-devet igrača koji su sa nama tek mesec i po dana. Do meča su ostala još dva dana, imamo ideju i smernicu kako treba da igramo, ali ostalo je da definišemo još neke detalje. Iako je svaka pozicija u timu bitna, kad vam centralni igrač veznog reda poremeti planove, onda se pomeraju i ostale kockice u mozaiku tima, što se moglo videti i na meču protiv Proletera. Ako se vratimo unazad, setićemo se da je do 25. juna na toj poziciji igrao Putinčanin, koji je bio glavna spona u organizaciji ekipe, potom je 5.jula došao Zlomislić i sada opet treba da tražimo alternativno rešenje za njega. Iskreno, još uvek imam dilemu oko toga ko će zaigrati na njegovom mestu.’’\nStrateg Vojvodine ne očekuje da će Crvena zvezda rasterećenije pristupiti ovoj utakmici, posle velikog slavlja zbog plasmana u Ligu šampiona:\n’’U psihologiji postoje periodi punjenja i pražnjenja energije i motivacije. Međutim, Crvena zvezda već drugu sezonu zaredom u kompoziciji tima ima preko 20 igrača. Ako se analizira dosadašnjih pet utakmica koje su odigrali u prvenstvu i mečevi koje su odigrali u Evropi, dolazi se do zaključka da imaju 20 igrača istog kvaliteta, iako njihov uspeh, za koji smatram da je i uspeh srpskog fudbala, može da se tumači dvojako. Ipak, verujem da Crvena zvezda kao klub iz poštovanja prema sebi, ali i prema Vojvodini, nikako ovu utakmicu neće shvatiti kao manje važnu. Početak je prvenstva, svaki bod je važan i siguran sam da će Crvena zvezda sve svoje kapacitete usmeriti ka tome da bude na najvišem mogućem nivou i dobije utakmicu protiv Vojvodine.’’\nU taboru gostiju vlada sjajna atmosfera nakon obezbeđenog plasmana u Ligu šampiona, ali svi u klubu pozivaju na oprez i na jednaku ozbiljnost u pristupu svakoj narednoj utakmici. Šef stručnog štaba crveno-belih Vladan Milojević istakao je tokom obraćanja predstavnicima medija uoči ovog susreta da očekuje pravi fudbalski spektakl u kome će publika imati priliku da uživa:\n’’Idemo u Novi Sad da odigramo utakmicu protiv jako dobrog kluba. Istorija Vojvodine pokazuje njenu vrednost. Uvek je lepo igrati na „Karađorđu“ pred Novosađanima, taj grad mi je drag, a i moj sin sada igra za Vojvodinu. Očekuje nas jako teška utakmica, pravi derbi, spremićemo se na najbolji mogući način da se prikažemo u najboljem svetlu. Očekujem da publika bude zadovoljna i da svi uživamo. Pozvao bih naše navijače da nas podrže, očekujem dobar fudbal i spektakl. Ekipa Vojvodine je bolja nego što bodovi pokazuju. Gledao sam ih uživo zbog sina, mislim da im je ova godina prekretnica, stvara se novi tim i to nije lako. Na poslednjem meču je imala četiri igrača rođenih 1998. godine, okrenula se pravom putu po meni i razvijanju mladih igrača pored iskusnih. Uz dobro vođenje od strane trenera Aleksandra Veselinovića, koji je veliki radnik, imaju dobru budućnost. Nama trenerima je potrebno vreme koje nemamo, ali mislim da je Vojvodina na pravom putu. Neka im krene posle naše utakmice.’’\nOn je potom istakao da ne sumnja da će njegovi igrači nakon uspeha u Evropi biti maksimalno fokusirani meč u Super ligi:\n’’Biću ljut ako tako ne bude, jer onda nismo to što jesmo. Doživeli su igrači emotivno pražnjenje, ali to mora da se prevaziđe, takav nam je posao i ne smemo da zaboravljamo sledeću utakmicu i obaveze koje nas čekaju. Mislim da su mi na treningu pokazali da su arhivirali veliki meč sa Salcburgom i da nam je sada najvažniji derbi sa Vojvodinom. Uvek je ovaj period jako težak posle jula i avgusta. Imali smo malo takmičenje u kojem već krajem avgusta ostvarujete ciljeve. Sigurno da je bio veći naboj na evropskoj sceni, dok je prvenstvo dosta dugačko sa mnogo više utakmica i neke nepredviđene stvari možete da stignete da ispravite. Donekle je rasterećujuće, ali ne možemo ipak mi tako da razmišljamo.’’\nFudbalski klub Vojvodina je obavestio javnost da je iz bezbednosnih razloga drastično smanjen kapacitet stadiona, kao i da su ulaznice za severnu i južnu tribinu rasprodate. Za najvatrenije pristalice domaćeg tima kao i obično je rezervisana severna tribina. Gostujući navijači biće smešteni na južnu tribinu.\nDerbi susret 7.kola Super lige Srbije između Vojvodine i Crvene zvezde igra se danas, u nedelju 02.septembra 2018.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.


Sirijsko skladište oružja potpuno uništeno u izraelskom napadu\n► Sirijsko skladište oružja potpuno uništeno u izraelskom napadu\nJedno sirijsko skladište oružja je izgleda sasvim uništeno u izraelskom napadu iz vazduha na lučki grad Latakiju u ponedeljak, pokazuju satelitski snimci večeras objavljeni u Izraelu.\nSirija protivavionska odbrana je u odgovoru na izraelski napad greškom pogodila ruski vojni izviđački avion u kojem je poginulo svih 15 članova posade.\nIzraelski mediji navode da je rusko Ministarstvo odbrane najpre okrivilo Izrael za obaranje ruskog aviona rekavši da su izraelski borbeni avioni koristili ruski avion kao štit.\nMeđutim, predsednik Rusije Vladimir Putin je kasnije rekao novinarima da je obaranje ruskog aviona posledica "lanca tragičnih slučajnih okolnosti".\nKremlj je večeras saopštio da je prihvaćen predlog premijera Izraela Benjamina Netanjahua da komandant izraelske avijacije, general-major Amiram Norkin otputuje u Moskvu da bi predstavi rezultate izraelske istrage incidenta.\nSirijski mediji i opozicioni izvori su danas izvestili da je nekoliko sirijskih vojnika umešanih u obaranje ruskog aviona uhapšeno i ispitivano.\nUhapsila ih je navodno ruska vojna policija, zajedno sa sirijskom jedinicom.\nDanas je objavljen i snimak posledica ranijeg napada na Siriju koji su strani mediji pripisali Izrael.\nNapad se dogodio u subotu i na snimku se vide ostaci aviona Boing 747 na aerodromu u Damasku za koji se veruje da ga je koristila Iranska revolucionarna garda.\nNapad na Latakiju je posebno neuobičajen jer je u blizini tog lučkog grada ruska vojna baza, komentarišu izraelski mediji i dodaju da je taj napad Izrael potvrdio.\nU toj vazduhoplovnoj bazi Hmeimim su ruski borbeni avioni i protivvazdušni odbrambeni sistem S-400.\nArapski mediji navode da je Izrael retko napadao to područje otkako su Rusi tamo stigli.\nSnimke je objavila izraelska kompanija ImidžSat internešenel (ImageSat International).


Radovanović: Okupljanjem SNS u Nišu kao da je neko želeo da pogorša situaciju - Društvo - Dnevni list Danas\nPočetna » Društvo » Radovanović: Okupljanjem SNS u Nišu kao da je neko želeo da pogorša situaciju\nRadovanović: Okupljanjem SNS u Nišu kao da je neko želeo da pogorša situaciju\nFoNet 20.07.2021. 13:49\nEpidemiolog Zoran Radovanović ocenio je da okupljanje Srpske napredne stranke u hali Čair u Nišu, kojem je prisustvovalo oko 6.000 ljudi izgleda kao da je neko želeo da pogorša situaciju i napuni bolnice, objavile su danas Južne vesti.\nRadovanović je istakao da je vakcinacija potpuno podbacila i da će nizak broj imunizovanih, uz nepoštovanje mera doprineti novom talasu.\nOn je rekao da nije bilo dovoljno samo nabaviti vakcine, već i angažovati psihologe i medijske stručnjake da mladima na „njihovim medijima“ pošalju poruku.\n„Stručnjaci za medije morali su da izađu sa idejom kako im pristupiti, koje društvene mreže oni koriste, koja vrsta poruka bi bila najefektnija, da se koriste svetska iskustva. Međutim to je potpuno zatajilo, niko se time nije bavio“, rekao je Radovanović.\nOn je dodao da u Zavodima za javno zdravlje postoji odsek za promociju zdravlja, ali da „oni ništa nisu promivisali – neki se satiru od posla, a neki ne rade“.\nKorona virusKovid 19SNSSrpska napredna strankavakcinacijazavod za javno zdravljeZoran RadovanovićNiš\n5 reagovanja na “Radovanović: Okupljanjem SNS u Nišu kao da je neko želeo da pogorša situaciju”\n20. jula 2021. u 14.13\nOdmori malo, igraj šah, šetaj unučiće…\n20. jula 2021. u 15.07\nTi si se citavo vreme satiro od posla.Nista ti nije valjalo citavo vreme pandemije samo kritike i kritike.Sta si ti uradio da promovises vakcinaciju posto vi iz opozicije sve znate.\n20. jula 2021. u 15.36\nA kada su letos bile demonstracije i kada je „profesor “ išao na ekološku ustanak onda je korona mirovala?\nOni koji su ga poznavali, sa njim sarađivali ili ga samo čitali saglasni su - otišao je jedan od najvećih. Prethodnog vikenda, nakon duže i teške bolesti u 74 godini preminuo je Miloš Vasić.\nPod sloganom "Budi hrabra" danas je, na Trgu republike,...


M. D.\t 28. novembra 2015. 16:00\nGradonačelnik Beograda Siniša Mali izjavio je da na proleće očekuje da će na nekoliko zgrada čija je izgradnja počela u okviru projekta “Beograd na vodi” krenuti radovi iznad zemlje, što će biti potvrda da projekat ide po planu.\nMali je rekao da je gradska vlast posvećena realizaciji kapitalnih projekata, među kojima je i projekat “Beograd na vodi”, a koji znače razvoj glavnog grada i bolji život građana.\nKako je dodao, u naredna dva meseca krenuće izgradnja i hotela i velike kule Beograd u okviru projekta “Beograd na vodi”.\n“Skoro trećina teritorije Beograda nema kanalizaciju i vodu, a to je egzistencijalna stvar. U narednih osam godina cilj nam je da svi građani imaju kanalizaciju i vodu i to je projekat i plan koji ćemo promovisati u svakog gradskoj opštini”, rekao je Mali dodajući da očekuje da do kraja meseca bude usvojen na sednici Skupštine grada.\n“Odgovaramo na zahteve svih građana koji žive u Beogradu. Mislim da je to primer jedne odgovorne gradske vlasti”, poručio je Mali, koji je napomenuo da grad za te projekte ne uzima nikakve kredite i nova zaduženja.\nBeograd na vodiSiniša Mali


:: Naslovna strana > Vesti > Prof. dr Milisav Damnjanović, predsednik Upravnog odbora i predsednik Inženjerske komore Srbije, prof. dr Dragoslav Šumarac, predsednik Skupštine Inženjerske komore Srbije i potpredsednik Evropskog saveta Inženjerskih komora (ECEC) i prof. dr Vlastimir Radonjanin, predsednik Nadzornog odbora Inženjerske komore Srbije, uputili su pismo predsedniku Vlade Republike Srbije, Aleksandru Vučiću, povodom "Predloga nacrta zakona o inženjerstvu"\nUpućeno pismo predsedniku Vlade Republike Srbije, Aleksandru Vučiću, povodom "Predloga nacrta zakona o inženjerstvu"\nObaveštavamo članove Komore da su prof. dr Milisav Damnjanović, predsednik Upravnog odbora i predsednik Inženjerske komore Srbije, prof. dr Dragoslav Šumarac, predsednik Skupštine Inženjerske komore Srbije i potpredsednik Evropskog saveta Inženjerskih komora (ECEC) i prof. dr Vlastimir Radonjanin, predsednik Nadzornog odbora Inženjerske komore Srbije, uputili pismo predsedniku Vlade Republike Srbije, Aleksandru Vučiću, povodom "Predloga nacrta zakona o inženjerstvu".\nPismo predsedniku Vlade Republike Srbije, Aleksandru Vučiću pogledati ovde.\nTekst Predloga nacrta Zakona o inženjerstvu možete pogledati ovde.\nNa Forumu Inženjerske komore Srbije otvorena je diskusija na temu predloga nacrta "Zakona o inženjerstvu". Svi članovi Komore koji su registrovani na sistemu IKS mogu postaviti svoje komentare i pogledati komentare drugih kolega u okviru Foruma IKS ovde.\nKomentari moraju biti potpisani uz navođenje broja licence člana Komore koji postavlja komentar.\nUkoliko niste registrovani na sistemu Inženjerske komore Srbije to možete učiniti ovde.


utorak, 14 januar 2020 19:30\nTradicionalno u drugoj polovini januara ovdašnja kompanija “Europrom” poklanja gradjanima Valjeva neku od uspešnih pozorišnih predstava. Ovoga puta će to biti komad Milice Novković „Kamen za pod glavu“ u produkciji Gradskog pozorišta “Abrašević”.\nPredstava u režiji Miroslava Trifunovića premijerno je izvedena pre nekoliko meseci u okviru poslednjeg izdanja “Abro festa” i zaslužila je veoma dobre ocene kako medija i kritike, tako i odlične reakcije publike.\nScenografiju je dizajnirao Dušan Arsenić, a kostimografiju uradila Branka Šišinački Obradović. U glumačkom ansamblu igraju : Katarina Vićentijević, Maja Lukić, Nikola Jezdić, Ljubivoje Marković, Uglješa Spasojević, Doroteja Vuković, Filip Stanić, Božidar Milić i Mićko Milinković\nPredstava će biti odigrana u četvrtak, 16. januara u 20 sati u dvorani Centra za kulturu. Ulaz je slobodan. Ulaznice možete preuzeti 15. i 16 januara na biletarnici CZK u periodu od 9 do 11 i od 17 do 20 sati.


Kolike su zalihe lekova u Srbiji i šta se sa njima dešava? Da li ih neko zloupotrebljava ili neiskorišćeni lekovi propadaju? I da li se samim tim novac građana Srbije za kupovinu lekova neracionalno troši i otvara prostor za korupciju?\nKako bi došli do odgovora na ova pitanja, organizacija “Pravni skener” u proteklih nekoliko meseci poslala je na adrese svih zdravstvenih ustanova u Srbiji više od 300 zahteva za slobodan pristup informacijama od javnog značaja. Sada im odgovori polako pristižu.\n“Kad smo pitali Republički fond za zdravstveno osiguranje ko kontroliše zalihe lekova, rekli su nam da ne znaju“, kaže Marina Mijatović iz „Pravnog skenera“.\n„Tajne zalihe“ naziv je projekta čiji je cilj da se građani uključe u procese odlučivanja, odbranu javnog interesa i kontrolu institucija, a koji „Pravni skener“ realizuje u okviru inicijative “Građani imaju moć“ koju CRTA realizuje u saradnji sa USAID-om. Projekat je usmeren na podizanje transparentnosti trošenja lekova u zdravstvenim ustanovama, ali i podizanje svesti građana o značaju trošenja njihovog novca kroz postupke javnih nabavki lekova.\n„Istražujemo kako se planiraju javne nabavka lekova, koji su to lekovi koji se kupuju i kolika je potrošnja tih lekova. Problem je u lošem planiranju tih nabavki. Sumnjamo da se kupuje više lekova nego što se troši posle čega se prave zalihe. Mi ne znamo šta se na kraju desi sa tim zalihama. Da li neko te lekove prodaje ili im istekne rok upotrebe, pa ih bacamo? Nešto mora da se desi sa njima, ali trenutno ne znamo šta jer niko nije nadležan za njihovu kontrolu“, dodaje Mijatović.\nKako objašnjavaju u “Pravnom skeneru”, trenutno imamo situaciji da neka zdravstvena institucija naruči 20.000 jedinica nekog leka za godinu dana, a realno potroši 5.000 i da potom i sledeće godine ponovo naruči istu ili sličnu količinu, a da su realne potrebe znatno manje.\nJelena Stanković kaže da su uočili postojanje oprečnih podataka Republičkog fonda za zdravstveno osiguranje koliko je potrošeno određenih vrsta lekova i podataka Instituta za javno zdravlje Srbije „Dr Milan Jovanović Batut“ kolika je potreba za tim lekovima.\n„Nepostojanje dobrog planiranja nabavki lekova otvara mogućnost da se novac građana neracionalno troši. Samim tim ne unapređujemo zdravstveni sistem jer se novac ne troši na kupovinu inovativnih, boljih lekova, samim tim građanima nisu dostupne bolje terapije“, kaže Stanković.\nU „Pravnom skeneru“ ističu da bismo, ako bi se znalo kakve su zalihe lekova, odnosno šta je to što se od lekova kupuje, a ne troši, racionalnije mogli da trošimo javna sredstva za nabavku lekova.\n„Uzmimo, na primer, lek A i lek B. Lek A je lek koji ima određeni sastav, ali je taj sastav u međuvremenu unapređen i sada imamo lek B. Mi ne znamo kolike su tačno zalihe leka A i svake godine ga ustanove naručuju i kupuju i onda ne ostaje novca da kupimo lek B koji je inovativniji. Inače se u Srbiji uglavnom koriste lekovi prve generacije, a za mnoge već postoji i treća“, objašnjava Mijatović.\nKako kažu, za sada su uglavnom zadovoljni saradnjom sa zdravstvenim institucijama, a kad prikupe sve podatke i obrade ih, onda će ih uputiti svim relevantnim institucijama za ovu temu.\n„Važno je da znamo koji se lekovi nabavljaju i šta se dešava sa zalihama jer će se onda suziti prostor za korupciju i zloupotrebe. Naravno, neke zalihe moraju da postoje, ali nema potrebe da one budu veće od, na primer, 10 odsto. Ovako, možda nekim lekovima istekne rok upotrebe, možda neko ima privatnu kliniku i te zalihe odnosi. Ali ako bismo imali podatke, onda bismo sumnje koje imamo lako mogli da proverima, da li su ti lekovi nestali, propali, bilo šta. Sada to niko ne zna jer to niko ne kontroliše“, ističu u „Pravnom skeneru“.


Crna Gora: Najviše gostiju iz Srbije i BiH - FILTER\nCrna Gora: Najviše gostiju iz Srbije i BiH\n“Prema podacima o presjeku broja gostiju koje lokalne turističke organizacije crnogorskih opština dostavljaju svake sedmice Nacionalnoj turističkoj organizaciji, procjena je da je juče u Crnoj Gori boravilo gotovo 57.000 turista”, saopšteno je iz Nacionalne turističke organizacije /NTO/.\nIz Nacionalne turističke organizacije ističu da najviše gostiju dolazi iz Srbije, BiH i Albanije, dok ima i onih iz Ukrajine, Poljske, Mađarske, Izraela i Rusije.\nIz ove organizacije navode da se u danima vikenda bilježi veliki broj domaćih gostiju koji i ove godine, većinom, odmor provode u svojoj zemlji, najviše na crnogorskoj obali, ali je primjetna dobra posjeta i sjevernim krajevima zemlje.\n“Prisutan je značajan porast potražnje za seoskim domaćinstvima, naročito onima koji nude dodatne sadržaje kao što je, na primjer, priprema domaće hrane”, naveli su iz Nacionalne turističke organizacije Crne Gore.\nSledeća Građani BiH koji su krenuli na vakcinaciju u Srbiju na granici čekaju i po tri sata


Radio Tivat | Bokeški forum: Barke u svojevrsnom koncentracionom logoru u Kalimanju\n19 феб Bokeški forum: Barke u svojevrsnom koncentracionom logoru u Kalimanju\nPosted at 10:14h in Politika\tby\tDragan Popadic\nU moru neshvatljivih ideja lokalne vlasti svijetlo dana je na zaprepaštenje i razočaranje građana Tivta ugledala još jedna. Postavljanje gvozdene ograde oko Lučice Kalimanj valjda je samo onome ko baš ništa ne zna o istoriji Tivta i ambijentu Boke razumljivo – kaže se u saopštenju Bokeškog foruma.\nSvima ostalima razlog više za čuđenje.\nBarke, koje su decenijama u ovoj lučici izgledaju kao da su protiv svoje volje stavljene u svojevrstan koncentracioni logor.\nPitanje koje se naravno samo po sebi nameće je: zašto je ovo bilo potrebno? Dva su odgovora: ili je u pitanju potpuno nerazumjevanje stvarnih potreba Tivta ili je riječ o klasičnom “namještanju posla” nekoj za vlast interesantnoj firmi. I u jednom i u drugom slučaju, a u oba su se lokalni mešetari na vlasti dokazali, sve je moralo i moglo drugačije. Novac se dotičnoj firmi bar mogao dati u cilju realizacije nekog zaista potrebnog projekta: gradnju vrtića, igrališta… U koncentracioni logor nije trebalo stavljati barke. Mogli su svo to gvožđe upotrijebiti da zagrade stoku koja u Gradiošnici upada u tuđa dvorišta i tamošnjim domaćinstvima nanosi štetu.\nNadzorne kamere sasvim su dovoljne da se vlasnici barki i brodova u Lučici zaštite od eventualne pljačke, a ako su već fizički željeli da odvoje tu cjelinu, onda su našem bokeškom ambijentu mnogo primjerenije žardinjere i sadnice recimo ruzmarina – ističe se u saopštenju Bokeškog foruma.


Penzija bivšeg ministra - Penzin\nPočetna Magazin Godine Penzija bivšeg ministra\nBivši ministar infrastrukture i energetike i ministar saobraćaja Milutin Mrkonjić potvrdio je listu Blic da je zvanično penzioner.\nNakon što je otišao sa pozicije ministra, Ivica Dačić mu je ponudio da bude savetnik u kabinetu premijera Srbije.\nIako se navodi da se često viđa kako posećuje Nemanjinu 11, Mrkonjić tvrdi da tamo odlazi samo kada ga pozovu i da se u Srbiji gde, kako kaže, ne znaju da ga cene, više neće baviti politikom. Kada bude bio angažovan u inostranstvu, obavestiće o tome javnost.\nDok se to ne desi, uživa u penzionerskim danima. Pored penzije od 109.000 dinara, prima i skupštinski paušal od 30.000 dinara pošto se odrekao poslaničke plate. Milutin Mrkonjić je, prema pisanju Blica, uslove za odlazak u penziju ispunio pre sedam godina.\nTags:Milutin MrkonjićpenzijapenzionerSocijalistička partija Srbije SPS\nPenzioneri u Odžacima u novim prostorijama


Rođen Nikola Kopernik, umro Ljuba Davidović – Veliki Park\nRođen Nikola Kopernik, umro Ljuba Davidović\nNa današnji dan, 19 februara 1473, rođen poljski naučnik Nikola Kopernik, tvorac heliocentričnog sistema i utemeljivač moderne astronomije. Njegovo učenje bilo u suprotnosti s crkvenom naukom o Zemlji kao središtu sveta, zbog čega su mnogi njegovi sledbenici stradali kao žrtve katoličke inkvizicije. Katolička crkva 1616. zabranila sva dela koja su se zasnivala na Kopernikovom učenju, a zabrana skinuta 1757.\nBritanska flota 19 februara 1807 prošla kroz Dardanele da bi se potom pridružila ruskim snagama u ratu protiv Turske.\nSovjetski Centralni izvršni komitet 19 februara 1918 izdao dekret o zabrani privatnog vlasništva nad zemljom, vodama i prirodnim resursima.\nU Zagrebu izašao 19 februara 1922 prvi broj lista „Borba“, iza kog je stajala ilegalna Komunistička partija Jugoslavije. List zabranjen 13. janaura 1929. Ponovo izlazio u Drugom svetskom ratu u Užicu krajm 1941. i u Bosanskoj krajini od oktobra 1942. do februara 1943. Posle rata nastavio da izlazi u Beogradu kao dnevni list.\nSrpski političar Ljubomir Davidović, jedan od prvaka Radikalne stranke Srbije do 1901. i jedan od osnivača Samostalne radikalne stranke 1902, umro na današnji dan, 19 februara 1940. Od 1919. bio predsednik novoformirane Demokratske stranke, predsednik jugoslovenske vlade, a od 1929. lider Udružene opozicije.\nCategories:\tDruštvo, Srbija, Svet, Vesti\t/ No Responses / by Olivera Ilic 19 фебруара, 2019


U operativnom sistemu Windows 10 ponekad beleške će izgleda nestati zato što se aplikacija nije pokrenula na početnom računaru. Ako ste konfigurisali lepljive beleške da se automatski otvaraju kada se Windows pokrene, povremeno lepljive beleške se neće otvarati i moraćete ručno da je otvorite.\nNe vidim beleške\nBeleške se ponekad neće pojaviti zato što ste se prijavili na drugi nalog od onog sa kojim ste prethodno sinhronizovali beleške. Pokušajte da se odjavite, a zatim da se prijavite pomoću drugog naloga da biste pronašli beleške. Saznajte kako da se odjavite, a zatim se prijavite na lepljive beleške na drugim uređajima.\nU operativnom sistemu Windows 10 ponekad se lepljive beleške umanjene na listu beležaka. Pokušajte da vratite belešku na radnu površinu tako što ćete je ponovo otvoriti sa liste beležaka (verzija 3,0 i novije verzije).\nMožete i da kliknete na ikonu "tri tačke" ( ... ), a zatim kliknete na dugme Otvori beleškuili dodirnite stavku Otvori.\nKliknite na ikonu postavke koja se nalazi u gornjem desnom uglu liste sa beleškama ili je dodirnite.\nVažno: Ako niste prijavljeni kada se one deinstaliraju, beleške će biti izbrisane.\nMoje beleške se ne sinhronizuju\nBez Exchange poštanskog sandučeta


Održan konsultativni sastanak o predsjedničkim izborima\nsrijeda, 17 januar 2018 14:22\nU Skupštini Crne Gore danas je na poziv predsjednika parlamenta Ivana Brajovića održan konsultativni sastanak predsjednika parlamentarnih stranaka povodom predsjedničkih izbora koje će raspisati u petak, 19. januara.\nSastanku su prisustvovali predsjednici partija parlamentarne većine: Demokratske partije socijalista Crne Gore Milo Đukanović, Bošnjačke stranke Rafet Husović, Hrvatske građanske inicijative Marija Vučinović, Nove demokratske snage Forca Nazif Cungu, Demokratske unije Albanaca Mehmet Zenka, Albanske alternative Đerđ Camaj i Liberalne partije Crne Gore Andrija Popović.\nNa sastanku je bilo riječi o uslovima i okolnostima pod kojima će se održati predstojeći predsjednički izbori. Sagovornici su ocijenili značajnim činjenicu da je Skupština Crne Gore kroz usvojene zakone i primjenu OEBS preporuka dodatno unaprijedila izborne uslove, samim tim i ambijent u kojem će se izbori odvijati.\nOcijenjeno je da je današnji sastanak još jedan pokazatelj odgovornosti i zrelog pristupa relevantnih političkih subjekata pitanjima od interesa države i njenih građana. Konstatovano je takođe da je u protekloj godini nakon parlamentarnih izbora država ojačala pravni i politički sistem koji je prijetio da bude poljuljan od strane nekih unutrašnjih i spoljašnjih subjekata.\nPredsjednici partija su zauzeli jedinstven stav da će voditi pozitivne kampanje i neće ni na koji način doprinositi rastu tenzija.\nNakon sastanka, predsjednik Skupštine se obratio medijima i rekao da će izbore raspisati u petak, 19. januara, kada će saopštiti datum njihovog održavanja.\nPredsjednik Brajović je rekao da su svi relevantni politički subjekti koji pokazuju odgovoran pristup prema važnim pitanjima ovog društva bili danas na sastanku. On je konstatovao da odsustvo opozicije sa današnjeg sastanka, jasan pokatelj ozbiljnih poteškoća prije svega u međusobnoj komunikaciji opozicije, koja ne može da zakaže zajednički sastanak, pa nije ni bilo realno očekivanje da dođu na konsultacije oko predsjedničkih izbora i suoče se sa argumentima i vladajućom većinom.\n- Sa druge strane, mi radimo posao za koji su nas građani izabrali, štitimo Ustav i državu – rekao je Brajović.\nPredsjednik Skupštine je rekao i da je danas razgovarao sa predstavnicima međunarodne organizacije za praćenje izbora (ODIHR) i da je njima na osnovu konkretnih pokazatelja potpuno jasno da su državni organi učinili sve što je traženo da izborni ambijent bude još bolji i transparentniji, i da izborni uslovi budu jednaki za sve.\nKonsultativni sastanak - kadrovi


ŠKOLE U CRNOJ GORI: Počinju da rade po "sistemu semafora" | Novosti.RS\nSvi vrtići počinju sa radom 1. oktobra.\nPredstavnik IJZ Dragan Laušević je kazao da su imali intenzivne konsultacije, pokušavajući da obezbede da deca krenu u školu, istovremeno imajući u vidu epidemiološku situaciju.\n"Smatramo da je boravak u školama po definisanom modelu epidemiološki trenutno bezbedniji nego na igralištima", saopštio je Laušević, preneo je portal RTCG.\nOn je dodao i da će se narednih dana pratiti stanje po opštinama po tzv. „sistemu semafora“ i u narednim danima će upravo od tog predvidivog i na struci zasnovanog modela od IJZ, zavisiti zatvaranje i otvaranje škola.\nkorona virus u Crnoj Gori Korona virus broj zaraženih u Crnoj Gori korona u školama


Jutros saobraćajne gužve pojačane na levoj obali - www.lobi-info.rs\nJutros saobraćajne gužve pojačane na levoj obali\nMarija K. 29. januara 2018., 09:53 4.8k Views\nJutarnji špic je u jeku na beogradskim ulicama, a kako saznajemo, saobraćajne gužve jutros su pojačane i na levoj obali.\nPrema rečima beogradskih taksista, gužve su pojačane na svim mostovima, pa i na Pančevačkom mostu i to u smeru ka gradu.\nKako nam javljaju sugrađani, na Zrenjaninskom putu u blizini „Putnika“ došlo je do sudara kombija i kamiona, u smeru ka Borči. Zato je došlo do zastoja koji se proteže sve do „Knez Petrol“ benzinske stanice, odnosno do nekadašnjeg „Lika Sistema“.\nPrema informacijama iz Hitne pomoći, i sinoć u 23.45 časova na Zrenjaninskom putu u smeru ka gradu, lakše su povređeni muškarac i žena ztarosti oko 51 i 43 godine i prevezeni u Urgentni centar.\nEkipa sa lica mesta je potom javila da su povređene još dve osobe, muškarac i žena starosti oko 29 i 27 godina koji su takođe sa lakšim povredama prevezeni u Urgentni centar.\nPrethodna objava Danas škole širom Srbije slave Svetog Savu\nSledeća objava Sugrađani u Borči danas bez struje\nDanas škole širom Srbije slave Svetog Savu\nSugrađani u Borči danas bez struje


Zvezda sa Kipra cilja evropsku jesen - Glas Srpske\nZvezda sa Kipra cilja evropsku jesen\nDušan Repija 30.09.2020 09:27\nNION - Fudbaleri Crvene zvezde najbitniju utakmicu sezone, plej-of Lige Evrope protiv Ararata, igraće sutra u Nikoziji (18 časova), a ne u Jerevanu, odlučila je UEFA.\nTako će četa Dejana Stanković imati priliku da na “rajskom ostrvu”, na kojem je okončala juriš na Ligu šampiona, osvoji utješnu nagradu, izbori barem još šest evropskih utakmica i u džep stavi najmanje pet miliona evra.\nU Evropskoj fudbalskoj uniji dugo su vijećali o poprištu jermensko-srpskog boja. Razlog za to je ratno stanje u Jermeniji, zbog sukoba sa Azerbejdžanom u oblasti Nagorno-Karabah, koji praktično traje već decenijama, ali je intenziviran posljednjih dana.\nIz Ararata su dali garancije da će Beograđani biti bezbjedni u Jerevanu i činilo su da promjene mjesta odigravanja neće biti. Pa ipak, turska vojska juče je oborila jedan jermenski avion, ratna dejstva su se približila prestonici na svega stotinjak kilometara, tako da UEFA nije imala izbora nego da posegne za planom B i duel premjesti na neutralnu lokaciju.\nNa papiru, Zvezda će biti favorit, pogotovo što je Ararat ostao bez gotovo jedinog “plusa”, domaćeg terena. Međutim, istu ulogu imala je i protiv Omonije, pa je baš na GSP stadionu “zapela”.\nKo će joj ovoga puta biti najveća prijetnja i na koga, uz Joana Gufrana, treba da obrati pažnju, za “Glas Srpske” je analizirao čuvar mreže lokalnog rivala Alaškerta Ognjen Čančarević.\n- Ararat je iskusna ekipa sastavljena od sjajnih individualaca, ali se muči. Neubedljivo su krenuli u prvenstvo, a ko ih je pratio u kvalifikacijama zna da su imali i mnogo sreće. Nisu najbolje “kliknuli” sa novim trenerom Davidom Kampanjom i mislim da bi sve osim pobede Zvezde bilo veliko iznenađenje. Glavna vrlina im je samopouzdanje, ali ujedno i mana, jer često misle da su jači nego što u stvari jesu - naglasio je Čančarević.\nOfanzivna linija Zvezde trebalo bi da pravi dosta problema domaćinu.\n- Odbrana im nije jača strana, jer izuzimajući Serhija Vakulenka, ostali nisu neki kvalitet. Ukrajinac je opasan i u protivničkom šesnaestercu, hoće ga gol i postigao je ključne na početku ove sezone. Krila su im solidna, a napadač iz Perua za sada nije ostavio jak utisak. Rani gol Zvezde bio bi siguran put ka pobedi - zaključio je Čančarević.\nUkoliko na neutralnom terenu na Kipru uspije da savlada Ararat, Crvena zvezda će nastaviti sjajnu seriju na velikoj sceni i po četvrti put u nizu zaigrati u grupnoj fazi nekog evropskog takmičenja. U sezoni 2017/18. “crveno-bijeli” su igrali Ligu Evrope, te osigurali i evropsko proljeće. Potom su u naredne dvije kampanje bili članovi najelitnijeg fudbalskog ranga.


Rama: Priština ugrožava spoljnu politiku Albanije neprihvatanjem Malog Šengena – Borba\nRama: Priština ugrožava spoljnu politiku Albanije neprihvatanjem Malog Šengena\nDate: 13 Novembra, 2019\nAlbanski premijer Edi Rama rekao je da političari u Prištini ugrožavaju spoljnu politiku Albanije zarad svojih unutrašnjih političkih interesa.\nKako je rekao, oni to rade suprotstavljanjem zajedničkoj inicijativi za stvaranje balkanskog Malog Šengena.\nOn je, kako prenosi B92, rekao da je dugo objašnjavao Aljbinu Kurtiju, lideru Samoopredjeljenja i kandidatu za premijera privremenih prištinskih institucija, u čemu je značaj procesa Malog Šengena i da bi bio veoma iznenađen ako on to ne razumije, jer je, kako je dodao, Kurti dovoljno inteligentan.\n“Ako se pretvara da razumije ili ne razumije, to je njegov izbor, ali izgleda da se spoljna politika sa Albanijom koristi za unutrašnju politiku. Ne vjerujem da je to najbolje, imaćemo vremena da razgovaramo i produbimo diskusije”, rekao je Rama.\nPovodom izjave Kurtija o otvaranju granica između Albanije i Kosova, rekao je da takvo nešto ne može da se učini bez pristanka Srbije.


03.05.2022. - Intervju gospodina Vladimira Dokova, generalnog direktora EGT-a, za Vagabond Magazin\nGospodin Vladimir Dokov, generalni direktor Euro Games Technology, dao je intervju za magazin Vagabond, u kojem govori o tome kako je EGT postao jedan od najvećih proizvođača i provajdera u globalnoj industriji igara i šta kompaniju izdvaja od konkurenata, koja su tržišta na koja želi da se proširi, kakvi su planovi vezani za modernizaciju u daljoj budućnosti, kako zatvoreni proizvodni ciklus od 360 stepeni čini EGT skoro potpuno nezavisnim i zašto je to toliko važno.\nVLADIMIR DOKOV: PROMENA IGRE\nintervju Marije Petrove; fotografija Neli Tomova\nDirektor EGT-a o pretvaranju lokalne kompanije u lidera globalne industrije\nEuro Games Technology (EGT) je savršen primer da je sve moguće kada se postave pravi ciljevi, kao i da inovacije idu zajedno sa strateškim menadžmentom i pobedničkim načinom razmišljanja.\nOsnovana kao lokalni proizvođač 2002 godine, EGT kompanija je uspela da se ostvari kao tehnološki lider u globalnoj industriji igara i kazina, poslujući na pet kontinenata u preko 100 zemalja. Ona ima kancelarije na 26 globalnih lokacija kojima upravljaju Bugarski državljani, koji su izgradili svoje karijere unutar kompanije.\nEGT je kompanija u razvoju, koja svojom proizvodnjom i distribucijom hardverskih i softverskih rešenja daje veliki doprinos industriji igara, uključujući njihove slot mašine, pribor, miksove igara i sisteme za upravljanje kazinom. Težeći nezavisnosti i bekompromisnom kvalitetu, kompanija je sprovela proizvodni ciklus od 360 stepeni u svojoj težnji ka savršenstvu.\nVladimir Dokov je bio generalni direktor EGT-a od samog početka, upravljajući sveukupnim operacijama i resursima EGT-a kako bi ostvario svoje dugoročne ciljeve, povezane planove i implementirao politiku kompanije. On nadgleda strateški pravac kompanije i njeno tekuće poslovanje. Njegova ambicija i izuzetan talenat za menadžment su srž uspeha EGT-a. Uz stalnu modernizaciju i optimizaciju procesa i proizvodnje, on nastavlja da vodi EGT na svom putu ka daljem napredovanju.\nOd lokalnog proizvođača do međunarodnog lidera u industriji igara – kako danas vidite put ka uspehu EGT-a, i koji su bili ključni koraci da bi kompanija napredovala u pravom smeru?\nSa 20 godina iskustva u industriji, mi u EGT-u znamo koliko je važno koristiti znanje i stručnost koje smo stekli da nastavimo da rastemo. Jedan od glavnih principa koje uvek sledimo je ulaganje u inovacije i potencijal naših zaposlenih. Za nas ovi procesi idu ruku pod ruku i to je nesumnjivo jedan od stubova našeg uspeha. Drugi važan kvalitet koji posedujemo je da smo mi, kao tim, svi strastveni prema našim projektima! Ovo je pobednička formula koja je pokretala naš razvoj od prvih dana postojanja kompanije do sada. Izuzetno sam ponosan na naša dostignuća kao bugarske kompanije, koja je postala sinonim za kvalitet i inovacije u našoj industriji.\nVaši proizvodi i usluge su dostupni u više od 100 zemalja širom sveta, a Vi upravljate timom od preko 2.500 ljudi. Koji su izazovi u vođenju kompanije tako velikih razmera?\nSuočavamo se sa različitim izazovima, ali zahvaljujući našem pristupu i vrednostima, uspevamo da ujedinimo ljude u postizanju zajedničkih ciljeva. Tim je srž gde sve počinje. Da biste bili uspešni, izuzetno je važno biti fleksibilan jer je konkurencija ogromna. Uvek tražimo neko novo, sledeće inovativno rešenje. Dakle, brinemo se da našim partnerima ponudimo najbolje u industriji zabave. Razmišljamo globalno, ali u svom radu primenjujemo lokalni pristup. Ovo nam mnogo pomaže u izgradnji dugoročnih odnosa sa našim partnerima širom sveta.\nKoja su nova tržišta na kojima planirate da poslujete?\nJoš uvek postoji mnogo mogućnosti – u procesu smo proširenja našeg prodajnog tima kako bismo zadovoljili zahteve globalnih tržišta i još više proširili naše prisustvo na međunarodnoj sceni industrija igara na sreću. Dok učvršćujemo i održavamo naša partnerstva na pet kontinenata i preko 100 zemalja,u toku 2022 godine EGT ima za cilj da istraži nove teritorije i nastavi da raste zajedno sa našim klijentima i partnerima.\nSa kojim preprekama i poteškoćama se suočava lokalna kompanija koja proizvodi svoje proizvode u Bugarskoj?\nJedna od sve ređih poteškoća je početno nepoverenje stranih kupaca u proizvode proizvedene u Bugarskoj. Kažem „sve ređe“ jer predani rad naših stručnjaka svakim danom dokazuje zašto smo jedan od lidera na međunarodnom tržištu industrije za igre na sreću. Kao izazov, iako globalno, takođe bih identifikovao želju EGT-a da kockarnice budu percipirane kao centri zabave.\nKako ste došli na ideju o zatvorenom proizvodnom ciklusu i koliko je vremena trebalo da se realizuje ta ideja?\nNaš rast podrazumeva želju za većom samostalnošću u svim procesima. To predstavlja važnu garancija za nas, preko koje našim globalnim kupcima možemo pružiti još veći kvalitet. Postizanje proizvodnog ciklusa od 360 stepeni je dugoročan zadatak koji smo korak po korak ispunjavali. Možemo slobodno reći da je to dovelo do optimizacije procesa i poboljšanja našeg rada, što nas je učinilo partnerom od visokog poverenja. Održavanje proizvodnje unutar kompanije je najbolji način da se osigura da se korporativni standardi ispunjavaju na svakom koraku.\nZašto je važno da EGT sam proizvodi većinu komponenti?\nPored međunarodne sertifikacije i niza procesa, imamo i sopstvene izuzetno visoke standarde za kvalitet, izdržljivost i pouzdanost sistema. Ovo nam mnogo pomaže da zadovoljimo potražnju i pružimo našim kupcima čak i više nego što očekuju. Na ovaj način uvek uspevamo da budemo visoko konkurentni i diverzifikujemo naše izvore bez ugrožavanja kvaliteta finalnog proizvoda.\nŠta je to što vas izdvaja od konkurencije na tržištu?\nNajvažnije nam je da smo fleksibilni, pratimo potrebe naših kupaca i uvek smo tu da pronađemo najbolje rešenje za svoje poslovanje. U isto vreme, radimo naporno, a da ne preterujemo, pažljivo analizirajući svoje postupke, procese i željene rezultate. Naš prodajni tim je više od konsultanata našim klijentima, što stvara povoljno okruženje u kojem ne samo sklapamo poslove već stvaramo dugoročna partnerstva sa solidnom pozadinom. Ovo je veliki plus za obe strane na šta smo naravno ponosni.\nKoje elemente obuhvata proizvodna baza EGT-a?\nPostoji mnogo različitih elemenata uključenih u našu proizvodnju. Naša materijalno-tehnička baza obuhvata 5.000 m2, a proizvodni pogon obuhvata 4 glavne radionice, od kojih je svaka opremljena savremenim mašinama visokih performansi. Ovo nam omogućava da obezbedimo širok spektar procesa za naše potrebe kao što su 3D CAD inženjering, lasersko sečenje, savijanje limova, robotsko zavarivanje, premazivanje prahom i drugi.\nTakođe brinemo o finalnoj montaži naših proizvoda koja uključuje instalaciju hardvera i softvera, logistiku i mnoge druge procese. Naš kvalitet izrade garantuju sistemi upravljanja koji pokrivaju sve faze – nešto što je za nas veoma važno.\nSvi ovi elementi su vitalni deo našeg proizvodnog ciklusa od 360 stepeni koji uključuje sve – od slot mašina, dodataka i mikseva igara do sistema za potpunu kontrolu nad radom kazina.\nU ovom trenutku naš proizvodni pogon ima 20.000.000 materijala od 6.854 različitih vrsta koje ćemo koristiti za proizvodnju 165 različitih proizvoda.\nIstičete važnost sistema upravljanja koje koristite, šta ih čini toliko važnim?\nEGT nikada nije prestao da traži nove i inovativne mogućnosti da poboljša svoje performanse. Zbog toga implementiramo i koristimo brojne sisteme kako bismo osigurali bolje performanse različitih jedinica. Mislim na sisteme koji pomažu našim timovima da postignu bolju kontrolu kvaliteta i implementiraju nove strategije koje obezbeđuju isporuke za održavanje i razvoj naših partnerstava. Uspešno smo implementirali i koristili SAP ERP u našoj centrali i u mnogim našim međunarodnim kancelarijama. To nam je omogućilo da optimizujemo proizvodne procese i dobijemo brži i potpuniji pristup finansijskoj evidenciji, čime smo postigli poboljšanu kontrolu i upravljanje. Tokom perioda pandemije optimizovali smo proizvodni proces implementacijom 20 ključnih procesa kako bi došli do uspešnije i sigurnije proizvodnje, što je pomoglo našem proizvodnom timu da dodatno unapredi svoj rad.\nUspešno smo implementirali Field Service i Sales module Sales Force CRM sistem u naše kancelarije i izuzetno smo ponosni na to, jer nam omogućava bolju vidljivost naših mogućnosti i baze klijenata.\nŠta je u fokusu vaših planova modernizacije proizvodnje?\nPlaniramo da uvedemo modernije tehnologije za podršku radu naših stručnjaka. Ovo uključuje automatizovane sisteme skladištenja i proizvodne linije, koji će optimizovati naše operativne troškove i olakšati procese. Planiramo da nastavimo da radimo na poboljšanju funkcionalnosti postojećih sistema i procesa, kao što je robotizacija pojedinih faza proizvodnje. Naš cilj je da povećamo produktivnost i nivo usluge, što će nam omogućiti da budemo još fleksibilniji i da nastavimo da pružamo najbolje našim partnerima. Naravno, na putu digitalizacije nikada ne zaboravljamo da su svi sistemi tu da pomognu našem timu i da mu pomognu da raste zajedno sa EGT-om.


Građani Sarajeva sa domaćim bendovima dočekuju 2013. godinu - Grad Sarajevo\nGrađani Sarajeva sa domaćim bendovima dočekuju 2013. godinu\n„Gradska uprava će zajedno sa svojim partnerima, državnom televizijom (BHRT) i kompanijom Tropic, učiniti sve da i ova novogodišnja proslava bude što sadržajnija, a time i posjećena, te doprinijeti da se glavni grad naše zemlje nađe na evropskoj mapi po organizaciji Javnog dočeka Nove godine“, istakao je gradonačelnik, te dodao da će kao i svake godine, Javni doček u iznosu od 150.000 KM finansirati, zajedno sa sponzorima, Grad Sarajevo, Kanton Sarajevo, četiri gradske općine i Turistička zajednica KS.\nGradonačelnik Behmen zamolio je građane da se uzdrže od upotrebe pirotehničkih sredstava da ne bi dolazilo do ekscesnih situacija, te istakao da će dežurne službe u zdravstvenim ustanovama, policija i posebno zaštitarske službe, kao i vatrogasci Kantona Sarajevo u novogodišnjoj noći građanima i gostima u svakom trenutku biti na usluzi.\nBenjamin Isović, u ime Grada Sarajeva, kazao je da se i ovogodišnji doček Nove godine sastoji iz dva dijela, Centralnog i Dječijeg. Centralni program će biti na platou ispred BBI centra, na Trgu djece Sarajeva i trajat će od 20 sati do ranih jutarnjih sati.\n„Sumiranjem rezultata Javnog dočeka prošle nove godine, došli smo na ideju da ovaj put stavimo akcent na domaće izvođače. Centralni program započet će DJ-ingom, nakon kojeg će slijedećim redoslijedom nastupiti grupe: Blavors, Atentat, Skroz, Zoster, s kojom ćemo zaključiti 2012. godinu i grupa Regina s kojom ulazimo u 2013. godinu“, istakao je Isović.\nU ime BHRT-a, Olivera Dodig, navela je razloge zašto se državna radio-televizija opredijelila da prenosi cjelokupnu manifestaciju.\n„Ovo će pokazati dobar duh Sarajeva, vraćamo dobar imidž, zato smo se i odlučili za prijenos uživo. Želimo da pozitivna iskra krene iz Sarajeva i da je tim vatrometom zapalimo i prenesemo na cijelu BiH. Slika sarajevskog vatrometa otići će u svijet kao zajednički buket lijepih želja za 2013. godinu“, naglasila je Dodig. Ovo je prvi put da grupe Regina i Skroz sviraju za doček Nove godine Sarajevu.\n"Veoma sam ponosan i sretan zbog toga, potrudit ćemo se da to što bolje uradimo", rekao je Davor Ebner u ime grupe Regina, a Adnan Šaran je u ime članova grupe Skroz izrazio nadu da će 2013. godina biti bolja od prethodne.\n"Nadam se da će se ljudi okrenuti ljudskim vrijednostima i da neće sve ostati ovako kako nam je bilo u ovoj godini".\nKako je kazao Ognjen Džinić, projekt menadžer kompanije Tropic, dječiji program pod nazivom Vesela nedjelja Grada Sarajeva, održat će se u nedjelju, 30. decembra u Domu mladih Skenderija, u okviru kojeg će biti izvedena predstava „U carstvu sijedog djeda“ čiju produkciju potpisuje umjetnička grupa Studio Scena iz Sarajeva. Dječija predstava bajkovitog naslova koja govori o vječitom sukobu dobra i zla, te najmlađe podučava o moralnim principima života bit će izvedena u terminima u 11.00, 14.00 i 17.00 sati. Tokom Vesele nedjelje planirane su kreativne radionice, a osim Djeda Mraza, s djecom će se družiti Fifi, Noddy, Baltazar, Ben Ten i drugi poznati likovi crtanih filmova.\n„Sa djecom će se tokom i poslije predstave družiti Djeda Mraz koji će mališanima podijeliti 1300 paketića koje je obezbijedio Grad Sarajevo. Odštampane su i gratis ulaznice koje će se dijeliti putem medijskih pokrovitelja: Hayat, Antene Sarajevo, RSG Radija, OBN-a, Gracije, internet portala „Klix“ i City.ba, a jedan dio ulaznica bit će podijeljen ustanovama na području grada Sarajeva koje se brinu o djeci bez roditeljskog staranja i djeci sa posebnim potrebama“, istakao je Đinić, te dodao da je zbog ogromnog interesa roditelja i djece, od 21. decembra počela prodaja manjeg broja kupona ispred Doma mladih. Cijena kupona za novogodišnji paketić sa dvije ulaznice je 25 KM, a pojedinačna ulaznica bez kupona za novogodišnji paketić košta 5 KM.\nPredstavnici Grada Sarajeva sa svojim partnerima pozivaju sve građane Sarajeva, građane iz drugih gradova i općina u BiH, te turiste da dođu na Trg djece Sarajeva i da zajedno dočekamo Novu 2013. godinu.\n24. Decembra 2012. in Novosti


Veći minimalac u septembru, biće povećane i plate i penzije – Radio Televizija Novi Pazar\nMay 30, 2019 Biljana Veljovic Boricic 226 Views\nU toku prošle godine smo povećali minimalnu cenu rada sa 143 dinara na 155 dinara po satu, čime je prvi put pređena cifra od 27.000 dinara mesečno. Sa tim ćemo nastaviti i dalje…Naredno povećanje će biti u septembru i to radimo zajedno sa privredom i sindikatima. Samo želimo da to bude na realnim osnovama, kako bismo imali zdravu privredu koja to može da iznese”, rekao je Mali u intervjuu za “B92”.\nSumirajući rezultate rada od dolaska na čelo Ministarstva finansija, uveren je da je “najbolja vest za gradane u ovih prvih godinu dana, bilo povecanje plata u javnom sektoru i penzija”, a očekuje da će biti prostora za još jedno povećanje “koje sigurno neće biti malo”.\n“Jedan od najvećih ciljeva na početku nam je bio da stvorimo povoljno okruženje za privredu, koja će moći dobro i efikasno da posluje i da bude konkurentna na tržištu… Zato smo započeli sa smanjivanjem opterećenja na zarade, sa čime ćemo nastaviti i ove godine”, kaže ministar.\n“Mislim da je ipak najveći izazov za budućnost da nađemo nove izvore rasta privrede. Imamo mnogo potencijala, moramo samo da budemo dovoljno pametni i sposobni da ih iskoristimo”, dodaje Mali.\n“Projekcija rasta za ovu godinu nam je 3,5 odsto i nadam se da ćemo moći da je ostvarimo. Videćemo kakvi će biti podaci iz drugog kvartala. Javni dug nam se i dalje smanjuje, i u martu je iznosio 50,8 procenata BDP-a. Nemamo najnovije podatke za nezaposlenost, ali oni iz prošle godine govore da je na nivou od oko 12 posto, što je više nego duplo manje u odnosu na onih 25,9 posti u 2013. godini”.\n“U toku prethodne godine privukli smo 3,5 milijardi evra stranih direktnih investicija, više nego sve druge zemlje u regionu zajedno. Takođe, u toku prva četiri meseca ove godine, vrednost investicija u našu zemlju je 1,2 milijarde evra, što je 14 odsto više nego u istom periodu prethodne godine”, predočava Mali.\n“Takođe, imamo grinfild investiciju u Zrenjanin, gde kineski proizvođač automobilskih guma Šandong Linglong treba da gradi fabriku… Sproveli smo i veoma uspešnu koncesiju aerodroma ‘Nikola Tesla’. Svedoci smo da se svakodnevno otvaraju nove fabrike u Srbiji, a predsednik Aleksandar Vučić je nedavno izneo podatak da je u poslednjih pet godina otvoreno čak 180 novih fabrika”.\n“Gradimo nove autoputeve, obnavljamo železnicu, povezujemo se sa evropskim koridorima. To je jedini način da Srbija ide napred”, zaključio je ministar finansija Siniša Mali.\nFoto Tanjug (Rade Prelić)\n← Ljajić: U oktobru potpisivanje sporazuma o slobodnoj trgovini sa Evroazijskom unijom\nNSZ raspisala javne pozive →


Dačić: Priština više nije miljenica - Politika - Dnevni list Danas\nPočetna » Politika » Dačić: Priština više nije miljenica\nMinistar spoljnih poslova Srbije Ivica Dačić izjavio je danas da međunarodna zajednica smatra da Priština predstavlja najveći problem za postizanje konačnog rešenja u dijalogu o normalizaciji odnosa između Srbije i Kosova.\n0Piše: FoNet 23. avgusta 2018. 14.44 Izmenjeno: 15.03\nOni više nisu miljenici međunarodne zajednice, rekao je Dačić i dodao da u Prištini pokušavaju da stvore utisak o postojanju političke konfuzije zbog koje ne mogu da sprovedu ono što su obećali.\nSvakodnevne izjave sa Kosova predstavljaju pozorište u njihovoj kući. Oni ne žele nikakve dogovore, niti da gone počinioce ratnih zločina, naveo je Dačić.\nPrema njegovim rečima, ne postoji demarkacija između Srbije i Kosova, jer nema granice, pošto Kosovo nije država.\nTa administrativna linija postoji decenijama, a Kfor je na njoj od 1999. godine, izjavio je Dačić.\nSrpski narod je vekovima bio podeljen između dva moćna carstva, različitih religijskih i političkih sistema, i često gubio verski identitet, ali ne i jezički, izjavio je Dačić, tokom susreta sa učesnicima 16. međunarodnog kongresa slavista, koji se održava u Beogradu.\nMitovi, legende, junačke pesme prenosili su se sa generacije na generaciju zahvaljujući zajedničkom jeziku, koji je postao uporišna tačka očuvanja kolektivnog identiteta, rekao je Dačić.\nOn je ocenio da se sve većom marginalizacijom upotrebe ćiriličnog pisma, što se pravda univerzalnošću latinice, trajno narušava kulturološki identitet naroda.\nSlovenski jezici se suočavaju sa izazovima, pre svega kroz proces globalizacije i razvoj i primenu informatičke tehnologije, koja je nametnula anglosaksonski jezički obrazac kao dominantan i neophodan, rekao je Dačić.\nOn je izjavio da su političke i ekonomske krize zapljusnule Evropu i izazvale zabrinutost evropskih naroda za opstanak svog demografskog i kulturnog nasleđa.\nDačić je rekao da situaciju na Balkanu dodatno komplikuje stalni proces fragmentacije srpskog jezika, gde se političkim i državotvornim razlozima opravdava stvaranje novih jezičkih varijeteta.\nOni se lingvistički ne razlikuju, ali na političkoj ravni dobijaju osobine drugačijeg, nacionalno-državnog, i često identitet grade poricanjem svog jezičkog originala, izjavio je Dačić.\nPrema njegovim rečima, okupljanje vodećih svetskih slavista je pravi način da se prevaziđu izazovi sa kojima se suočava slavistika.\nivica dacic, kosovo i metohija, pristinaBeograd


Moramo zauzeti strane, neutralnost pomaže nasilniku\nNaslovnica Sjeverni Sandžak Novi Pazar Moramo zauzeti strane, neutralnost pomaže nasilniku\nPovodom 25. novembra, Međuanrodnog dana protiv nasilja nad ženama, gradovi Novi Pazar, Tutin i Sjenica su se priključili kampanji “16 dana aktivizma protiv nasilja nad ženama”. Ova kampanja obeležena je nizom aktivnosti u organizaciji Saveta za rodnu ravnopravnost u saradnji sa Misijom OEBS-a u Srbiji i organizacijama civilnog društva\nU novopazarskoj Mediciniskoj školi „ Dva heroja“ održano je predavanje o ulozi zdravstvenih ustanova u borbi protiv nasilja u porodici. O ovoj temi govorio je specijalista sudske medicine primarijus dr Fehim Juković. On je istakao da bi nadležni trebalo da porade na mehanizmima zaštite, jer se broj žena, žrtava nasilja se ne smanjuje.\n„Statistika je neumoljiva zato što svake godine imamo novi broj slučajeva nasilja u porodici. Sve više se govori o nasilju, ali nikako da ta brojka opadne, pa je očigledno da treba poraditi na mehanizmima žaštite žene“, rekao je dr Juković.\nOn je rekao da je prepoznavanje rodno zasnovanog nasilja u zdravstvenim ustanovama, bila tema ovog predavanja kojim je u Novom Pazaru počela kampanja „16 dana aktivizma u borbi protiv nasilja nad ženama“.\nPredavanje je organizovala Medicinska škola „ Dva heroja“ u saradnji sa Službom za patologiju Opšte Bolnice Novi Pazar.\n„ Želeli smo da đaci direktno čuju od lekara, kod kojih se obično javljaju žene, deca, koji su doživeli neki oblik nasilja i da se upoznaju sa kakvim problemima se sreću žrtve nasilja “, izjavila je tom prilikom za Rtv Novi Pazar dikrektorka ove škole Šerifa Preljević\nPredsednica gradskog Saveta za ravnopravnost polova i jednakih mogućnosti , Banina Muderizović je u izjavi za Rtv Novi Pazar , istakla da će se ovoj kapmanji pridružiti gradske instittucije koje će, kroz različite aktivnosti ohrabriti žene – žtrve nasilje da prijave i ne trpe nasilnika.\nSVAKI OBLIK NASILJA NAD ŽENAMA JE NEDOPUSTIV\nKampanji “16 dana aktivizma protiv nasilja nad ženama” pridružio se i Državni univerzitet u Novom Pazaru\n„Departman za pravne nauke Državnog univerziteta u Novom Pazaru predavanjem i otvorenom diskusijom na temu “Pravni okviri suzbijanja nasilja nad ženama” obeležio je 25. novembar, Međunarodni dan borbe protiv nasilja nad ženama. Predavač je bio prof.dr Emir Ćorović a gost na predavanjima bila je i dr Zorana Antonijević, ekspertkinja za rodna pitanja odeljenja za demokratizaciju pri misiji OEBS-a u Republici Srbiji. Studenti ali i šira javnost imali su priliku da se informišu sa srazmerama ovog problema u svetu ali i u Republici Srbiji, kao i da se upoznaju sa nacionalnim i međunarodnim dokumentima kao pravnim okvirom kojim se ovaj problem pokušava regulisati i suzbiti. Na ovaj način Državni univerzitet je dao doprinos i globalnoj kampanji pod nazivom “16 dana aktivizma protiv nasilja nad ženama” a događaj je izazvao veliko interesovanje akademske i šire javnosti u Novom Pazaru. Tribinom je moderirao e doc.dr Senad Ganić“,navodi se na Sajtu Državnog univerziteta u Novom Pazaru.\nI u novopazarskom Centru za socijalni rad održan je sastanak predstavnika relevantnih institucija lokalne samouprave kao i nevladinog sektora koji se bave problematikom nasilja nad ženama. Cilj sastanka je bio pronalaženje najefikacijih rešenja u borbi protiv nasilja u porodici uopšte, sa posebnim akcentom na nasilju nad ženama.\n„ Ovo je naš doprinos kampanji i pokušaj da uvežemo sve relevantne isntitucije sistema čiji je prioritet prevencija i suzbijanje nasilja u porodici, prvenstveno nad decom i ženama“, rekao je direktor Centra za scojalni rad Adnan Dizdarević.\nOn je podsetio na podatak da je u protekloj godini u Srbiji ubijeno 28 žena – žrtava porodičnog nasilja, a u poslednjih deset godina oko 320 žena je, prema njegovim rečima, tragično završilo život zbog nasilnog ponašanja supružnika, ili partnera.\n„Međunarodni dan borbe protiv nasilja nad ženama Srbija dočekuje sa upozoravajućom statistikom – za deceniju je stradalo više od 320 žena u porodičnom nasilju. Ove godine ubijeno je 28 žena, a više od 400 dece ostalo je bez jednog ili oba roditelja. Rezolucijom Ujedinjenih nacija od 1999. godine 25. novembar se obeležava kao Međunarodni dan borbe protiv nasilja nad ženama“, rekao je Dizdarević.\nSastanku u Centru za socijalni rad prisustvovali su, prema rečima, predsednice gradskog Saveta za ravnopravnost polova i jednakih mogućnosti , Banine Muderizović, i predstavnici Tužilaštva, policijske uprave, Opšte bolnice.\n„ Oni su nam predočili situaciji na terenu , preneli svoja iskustva i mehanizme u zaštiti žena – žrtava porodičnog nasilja, koji su neophodni da se pomogne žrtvama ili da im se olakša način prijavljivanja nasilja „ rekla je Predsednica Muderizović.\nTIŠINA OHRABRUJE NASILNIKA, ZATO REAGUJ !\nPrema mišljenju večine anketiranih građana Novog Pazara, Tutina i Sjenice , sve aktivnosti povodom ove kampanje treba podići na viši nivo kako bi se žrtve ohrabrile da prijave nasilje.\n„ Ove ativnosti, koje grad Novi Pazar realizije u kampanji, svakako neće iskoreniti nasilje nad ženama, ali će im, bar donekle pomoći da prepoznaju nasilje, da reaguju i da se uključe u kampanju“, kaže Mirsad Š. Iz Novog Pazara.


[PROFIL] KO JE NIŠLIJA DIKIĆ? | Belle Amie\n16:06, 16. 07. 2013 >> 18:21 Hronika, Vest dana, Vesti 0\nKomandant Žandarmerije Bratislav Dikić, po pisanju medija, odgovoran je za mnoge kriminalne afere, reketiranje ali i pokušaje da od te jedinice napravi nekadašnju JSO, a on postane “Mali Legija”.\nBeogradska štampa, u martu ove godine pozivajući se na neimenovane izvore, navodi i da policija sumnja da je nekoliko pripadnika Žandarmerije, među kojima je i Dikić, umešano u kriminal.\nReč je o sumnjama da su počinjena teška krivična dela, poput reketiranja, ucenjivanja, zelenašenja, neovlašćenog prisluškivanja, pa čak i planiranje likvidacija, pisale su tada “Novosti”.\nTaj dnevni list je saznao i da su počele pretnje pripadnicima Sektora unutrašnje kontrole i njihovim rukovodiocima koji istražuju pripadnike Žandarmerije, a kriminalistička policija je došla do saznanja da se spremaju čak i njihove likvidacije.\nTe kao i niz prethodnih optužbi Dikić je demantovao navodeći da je neodgovornim pisanjem medija diskreditovana čitava jedinica koja izvršava najsloženije zadatke.\nPre proleće ove godine, Dikić i pojedini pripadnici Žandarmerije, takođe su posredtvom medija i njihovih nezvaničnih izvora optuživani za krkiminalne radnje poput sklanjanja zaplenjenog oružja sa područja Novog Pazara i Bujanovca u svoje baze.\nEkipa “Insajdera” prenela je da su u akciji “Sistem” prikupljeni dokazi koji ukazuju na to da je Dikić nelegalno prisluškivao svoje saradnike, ali i da su pripadnici te jedinice pronašli oružje na području Novog Pazara koje nisu prijavili, već su odneli u svoju bazu na Vlasini.\nDikić je potom u emisiji B92 to demantovao a negirao je i da su slično krivično delo pripadnici te jedinice počiniloi polovinom 2001. na području Bujanovca, gde su pronašli sanduk pun bombi i municije i odneli ga u svoju bazu u Nišu.\nPojedini mediji su optuživali Dikića i da u Žandarmeriji namerava da formira Odred za specijalne namene od 615 pripadnika koji bi delovao po uzoru na nekadašnju jedinicu za specijalne operacije (JSO)\nDikića zato, po navodima medija zovu “Mali Legija” zbog navodne sličnosti sa nekadašnjim komandantom JSO Miloradom Ulemekom, koji je osuđen za ubistvo premijera Zorana Ðinđića.\nDikić je demantovao i te informacije uz objašnjenje da se radi o novoj, maloj operativninoj komandi od petnaestak ljudi u kojoj se nalaze čelnici već postojećih sektora u Žandarmeriji.\n“Nisam nikakav Legija, nisam radio u Legiji stranaca, ja sam Srbin iz Niša, radim u srpskoj žandarmeriji. U svojoj jedinici zahtevam red, rad i disciplinu, a to možda nekom spolja izgleda kao Legija stranaca”, rekao je Dikić.\nUz to, na račun Dikića i Žandarmerije stavljeno je i to što su ove godine angažovali bez saglasnosti nadležnih Amadeus bend za obeležavanja dana te jedinice.\nO karijeri i profesionalnoj biografiji Bratislava Dikića možete pročitati OVDE.


Susret vojvođanskih i ruskih privrednika u Privrednoj komori Vojvodine | Energetski portal Srbije\nPrivredna delegacije Moskovske oblasti, zajedno sa delegacijama Privredne komore Moskve i Podmoskovlja, posetili su u ponedeljak, 12. marta 2018. godine Privrednu komoru Vojvodine (PKV) gde su se susreli sa vojvođanskim privrednicima u okviru bilateralnih susreta. Na poslovnom forumu, učestvovalo je 10 privrednih subjekata Moskovske oblasti, a 18 iz AP Vojvodine iz oblasti proizvodnje namirnica, nameštaja, medicinskih materijala i opreme, uređaja za grejanje na gas.\nPredsednik PKV Boško Vučurević pozdravio je skup i predstavio spoljnotrgovinsku robnu razmenu AP Vojvodine sa Ruskom Federacijom (RF).\n– U 2017. godini ostvaren je izvoz u RF u vrednosti 318,7 miliona evra i time je za 25,3 odsto premašena vrednost izvoza iz 2016. godine. Uvoz je zabeležio vrednost od 892,5 miliona evra što predstavlja povećanje od 3,2 odsto u odnosu na uvoz iz 2016. godine. U razmeni je godinama unazad prisutan dosta visok spoljnotrgovinski deficit na našoj strani, zbog znatno veće vrednosti uvoza energenata – rekao je Vučurević.\nDodao je da, ukoliko se posmatra struktura robne razmene sa RF po sektorima, i na strani izvoza i na strani uvoza dominantno mesto imaju proizvodi sektora prerađivačke industrije. U strukturi izvoza, po proizvodima, kako kaže, dominantno mesto zauzima izvoz jabuka i jedino izvoz tog proizvoda, godinama, čini preko 10 odsto ukupnog izvoza. Na uvoznoj strani dominira uvoz nafte i ulja od bitumenoznih minerala, kao i uvoz gasa koji zajedno čine preko 80 odsto ukupnog uvoza iz Ruske Federacije.\nPredstavnik Privredne komore RF u Republici Srbiji (RS) i Crnoj Gori Vladimir Grišin, u izjavi za medije pre početka skupa, istakao je da je saradnja između RF i RS na visokom nivou, ali da mesta za dalje unapređenje te saradnje svakako postoji.\n– Cilj ove biznis misije, kao i svih biznis misija RF, jeste povećanje trgovinske saradnje na nivou regiona, ali i na nivou konkretnih preduzeća sa jedne i sa druge strane – rekao je Grišin i dodao da je neophodno omogućiti kompanijama da se jedne drugima direktno predstave, jer je to, kako kažem, najefikasnije. Dodao je još da su oni spremni da prime što više srpskih delegacija i mimo redovnih poseta i sajamskih manifestacija koje su već ugovorene.\nZamenik izvršnog direktora Privredne komore Moskovske oblasti Dmitri Monaenko naglasio je da je Moskovska oblast jedan od najaktivnijih regiona u RF, kada se posmatraju privreda i biznis i dodao da se nada da će već sledeće godine, dolaziti sa zaključenim ugovorima i otvorenim preduzećima, kako na teritoriji RF, tako i na teritoriji RS.\nIspred privredne delegacije Moskovske oblasti, medijima se obratila generalni direktor ruske firme „Hlebnik“ Inga Nikolaevna koja je izrazila nadu da će današnji poslovni susret i bilateralni razgovori dovesti do uspostavljanja nove saradnje između privrednih subjekata ova dva regiona. Medijima se, pre početka događaja, ispred delegacije vojvođanskih privrednika, obratio Marin Barjaktarović, direktor i vlasnik preduzeća „Meding“, koje se već 20 godina uspešno bavi prometom medicinske opreme na teritoriji RS i regiona.\n– Jako smo zainteresovani za saradnju sa ruskim kompanijama u našim oblastima i pronalaženjem drugih oblasti gde možemo da ostvarimo zajedničku saradnju. Ono što je nama jako bitno u ovom trenutku, je da shvatimo način funkcionisanja tržišta, zakonskih okvira, sertfikacije i bilo čega što možemo da predupredimo i da se pripremimo kako bi naša privredna saradnja bila nesmetana i da bi mogla da funkcioniše na jednom partnerskom nivou. Takođe smo zainteresovani kako da naše proizvode plasiramo na rusko tržište, tako i da budemo spona ruskim kompanijama za regionalnu saradnju – rekao je Barjaktarović.\nU okviru plenarnog dela predstavljeni su privredni potencijali Vojvodine i Moskovske oblasti i Podmoskovlja, gde su prezentacije vojvođanske privrede održali Razvojna agencija Vojvodine (RAV), Vojvođanski metal klaster (VMC), Institut BioSens. Skupu su prisustvovali potpredsednik Trgovinsko industrijske komore Moskovske oblasti Valeria Gulimova, potpredsednik Trgovinsko industrijske komore Sčelkovo Rusakov, predsednika Trgovinsko industrijske komore Istre Aleksandar Lunkina, direktor RAV Nikola Žeželj, savetnica za promociju RAV Nataša Rončević, stručni saradnik za izvoz, inovacije i operativni menadžment VMC Mirjana Tomin, saradnik na razvojnim projektima VMC Milica Jovičić, ispred Instituta Oskar Marko. Ispred PKV, skupu su prisustvovali zamenik generalnog sekretara PKV Bojana Miljuš, koordinator rada Udruženja PKV mr Dragomir Đukić, sekretar Udruženja poljoprivrede PKV Jelena Drobnjak, sekretar Udruženja usluga PKV Slavica Hajder, sekretar Udruženja industrije PKV mr Zoran Trpovski, samostalni stručni saradnik za međunarodnu saradnju PKV Milan Stojanov, rukovodilac službe za pravne i opšte poslove PKV Goran Pogančev.


source.ba | Izetbegović: Približeni su stavovi, moguća vlast do kraja mjeseca\n?Bakir Izetbegović, lider SDA, rekao je okupljenim novinarima prije početka konstituirajuće sjednice Glavnog odbora u Sarajevu da vjeruje da bi vlast na državnom nivou mogla biti formirana do kraja mjeseca ako, kako je naglasio, i dalje ne bude pretjeranog "uslovljavanja".\nSavjetnici Bakira Izetbegovića oborili BiH u Hagu\nNa pitanje novinara da prokomentira kako je prošla već godina od izbora, a vlast nije formirana, Izetbegović je naglasio da Međunarodna zajednica radi na tome da se vlast što prije formira te da su, prema njegovim riječima, "približeni stavovi", javlja Avaz.\n" Vjerujem da do kraja mjeseca možemo formirati vlast, ako ne bude pretjeranog uvjetovanja", poručio je Izetbegović.\nTakođer je dodao da izmjene Izbornog zakona ne smiju biti uslov za formiranje vlasti.\n"Mislim da će se od toga odustati",rekao je.\nNa pitanja novinara ko će odustati, odgovorio je: "Oni koji insistiraju na tome, HDZ."\nNaglasio je da predsjednici Srbije i Turske Aleksandar Vučić i Redžep Tajip Erdoan mogu pomoći u relaksiranju odnosa u BiH.\n"Mogu pomoći i prijatelji sa Zapada, ali i s Istoka", kazao je lider SDA.


19.9.2012, BetaOMS, Centar za evroatlanske studije - CEAS: Povodom teksta krvave ruke "Anđela" objavljenom u Blicu 15.9.2012. - Centar za evroatlantske studije - CEAS\n19.9.2012, BetaOMS, Centar za evroatlanske studije - CEAS: Povodom teksta krvave ruke "Anđela" objavljenom u Blicu 15.9.2012.\nCentar za evroatlantske studije (CEAS) upozorava javnost na niz netačnosti iznetih u tekstu Krvave ruke ”Anđela”, objavljenom 15.9.2012. u rubrici Blic komentar, u kome se NATO optužuje za ubistvo deminera Radeta Alimpijevića.\nU tekstu se takođe insinuira da NATO članice do sada ni na koji način nisu pomogle Srbiji da očisti svoju teritoriju od zaostalih neeksplodiranih naprava iz perioda NATO bombardovanja tadašnje SRJ.\nPotrebno je samo malo dobre volje ili novinarske odgovornosti da se utvrdi da ovo nikako nije tačno, pretpostavljamo i tako da se za to pitaju i nadležne državne ustanove Republike Srbije poput Centra za razminiranje, pa ostaje otvoreno pitanje zašto je tekst sa ovoliko netačnosti objavljen u dnevnom listu Blic, koji uveliko utiče na formiranje javnog mnjenja u Srbiji.\nSpomenimo ovo prilikom samo par akcija zapadne međunarodne zajednice usmerenih ka prevazilaženju ovog aspekta ratnog nasleđa u Srbiji i regionu, ne ulazeći u to da li su se sredstva namenski trošila od strane instiucija u Srbiji preko kojih je išla realizacija spomenutih projekata, te da li su poštovane sve bezbednosne procedure. SAD su među najvećim donatorima velike akcije razminiranja 10.110.000 (10, 11 miliona) kvadratnih metara minskih polja na granici Srbije i Hrvatske, zaostalih iz ratnih sukoba devedesetih, a pored njih akciju su finansijski pomogle Španija, Nemačka i Irska. Ukupni troškovi realizacije iznosili su 17.220.000 miliona američkih dolara.\nOd aprila 2011, realizuje se trogodišnji projekat uklanjanja zaostalih bombi na jugu Srbije koji finansira Norveška, vredan oko 3.500.000 evra.\nOd početka ove godine radi se na čišćenju 544.936 kvadratnih metara teritorije kontaminirane kasetnom municijom, pretežno na planini Kopaonik. Uskoro počinje deminiranje 88.000 kvadratnih metara minskih polja u opštini Preševo i 75.000 kvadratnih metara u opštini Bujanovac. Sredstva za ove akcije obezbedile su SAD, 1.010.000 dolara i Nemačka, 100.000 evra.\nKoliko je CEAS – u poznato realizovane su i obuke osoblja koje je trebalo da bude angažovano za ove akcije.\nCEAS ovom prilikom sa žaljenjem podseća i da Srbija još uvek nije potpisala Sporazum o zabrani korišćenja, transporta i skladištenja kasetnih bombi, koje su tako i dalje deo redovnog arsenala municije koje oružane snage Srbije smeju da koriste. Odbijanje države Srbije da potpiše Sporazum usporilo je, prema našim saznanjima, priliv dodatnih sredstava za nastavak deminiranja ostatka kontaminiranog prostora, za koji država po vlastitom priznanju nema potrebna sredstva.\nSmatramo da je dnevni list Blic dužan da ove činjenice predoči svojoj publici.


Guteres zabrinut zbog prepreka u dijalogu Beograd-Priština | Radio Kosovska Mitrovica\nGuteres zabrinut zbog prepreka u dijalogu Beograd-Priština\n11. May, 2017 15:17 |\nGeneralni sekretar Ujedinjenih nacija Antonio Guteres izrazio je zabrinutost zbog prepreka koje ometaju napredak u dijalogu Beograd-Priština i sprovođenje dogovora iz dijaloga, kao i zbog porasta nacionalizma.\nU novom tromesečnom izveštaju o Unmiku koji će Savet bezbednosti UN razmatrati u utorak, Antonio Guteres je naveo da je dijalog Beograd-Priština u kojem posreduje Evropska unija “najbolji dostupan mehanizam za mirno razrešenje razlika u korist obe strane”.)\n“Dok su lideri i u Prištini i Beogradu ponovo potvrdili svoju posvećenost nastavku dijaloga, specifični koraci za napredovanje su postali ređi. Napredak, za obe strane, može biti postignt samo mirnim sredstvima i bez obzira na izborne cikluse i dnevnu politiku, nadam se da ćemo uskoro imati dosledniji i trajniji napredak”, naveo je Guteres.\nIstakao je da je praktično sprovođenje dogovora iz dijaloga u razmatranom periodu od 16. janura do 15. aprila bilo “ekstremno sporo”.\n“Nije preduzet nijedan konkretan korak ka uspostavljanju Asocijacije/Zajednice opština sa srpskom većinom na Kosovu, dok su koraci ka završenju integracije pravosuđa na severu Kosova odloženi”, navodi se u izveštaju.\nOcenio je da je “porast etničko-nacionalističkih osećanja razlog za ozbiljnu zabrinutost”, dodajući da postupci koji podstiču etničke podele ne doprinose poboljšanju života ljudi i stabilnosti u regionu.\nKao jedan od problema, generalni sekretar Ujedinjenih nacija je naveo da se proces mirnog povratka suočava sa otporom na lokalnom nivou i pozvao sve političke lidere da rade na smanjenju otpora, dodajući da neki zvaničnici nastavljaju neodgovorno ponašenje potpirivanjem neosnovanih glasina o umešanosti povratnika u zločine tokom sukoba.\nIstakao je da je i dalje nepoznata sudbina nestalih osoba, što je “humanitarni prioritet koji zahteva odlučnost političkog liderstva s obe strane kako bi se dali odgovori porodicama koje predugo čekaju”.\nKao prvi na listi događaja koji su obeležili prethodni period, u izveštaju se navodi pokušaj kosovskog predsednika Hašima Tačija da se Kosovske bezbednosne snage transformišu u oružane snage promenom zakona a ne ustava, što je izazvalo kontroverzu i snažno protivljenje kosovskih Srba, Beograda i međunarodne zajednica, posebno SAD i NATO.\nU izveštaju se navodi i da je poslanik opozicione Alijanse za budućnost Kosova Daut Haradinaj, zapretio ratom i “etnički čistim Kosovom” ako njegov brat Ramuš, koji je bio u pritvoru u Francuskoj, bude izručen Srbiji, što je naišlo na snažnu osudu međunarodne zajednice i predsednika Kosova.\nNavodi se da su krajem marta članovi Građanske inicijative Srpska lista nastavili učešće u kosovskoj skupštini i vladi, završivši petomesečni bojkot koji je počeo posle usvajanja zakona u Trepči u kosovskoj skupštini.\nGuteres je naveo da je ohrabren što su kosovski Srbi mogli da učestvuju na srpskim predsedničkim izborima bez ometanja ili incidenata na dan glasanja.\nNa sednici Saveta bezbednosti UN u utorak Srbiju će predstavljati ministarka pravde Nela Kuburović koja će, kako se očekuje govoriti i o izjavi Vilijama Vokera bivšeg šefa verifikacione komisije OEBS-a na Kosovu da radi na projektu ujedinjenja Albanaca, na Kosovu, u Albaniji i u dijaspori.


Barefoot Gen – Bg-Anime\nNaziv: Barefoot Gen\nAlternativni naziv: Bosonogi Gen, Hadashi no Gen\nStudio: Barefoot Gen\nRađeno po mangi autora Nakazave Keiđija (Nakazawa Keiji)\n„Bosonogi Gen“ počinje naizgled naivno: pratimo svakodnevni život jedne porodice u Hirošimi, tokom poslednjih meseci Drugog svetskog rata. Otac je ogorčen na državu i umoran od ratovaranja, majka je u drugom stanju i bori se za svakodnevni opstanak domaćinstva, a Gen i njegovi brat i sestra provode onoliko bezbrižno detinjstvo koliko je u takvim okolnostima moguće. Međutim, život će im se zauvek promeniti u ponedeljak, 6. avgusta 1945. rano ujutro, kada američke vazduhoplovne snage budu bacile atomsku bombu na Hirošimu.\nOno što će uslediti čovečanstvo nije moglo da zamisli ni u najgorim košmarima. Trenutak pada bombe na grad predstavlja jednu od najupečatljivijih i najjezivijih scena u istoriji animacije: „Bosonogi Gen“ prikazuje razaranje i smrt u slow motion-u, bez mrve stilizacije ili emocionalne distance, ne krijući to kako izgleda prizor kada se meso topi s kostiju pod udarom atomske energije. Scena je toliko potresna da su mnogi izjavili da ih je animirani film više uznemirio od autentičnih, dokumentarnih snimaka iz Hirošime. A bomba je tek početak užasa kroz koji Gen i ono što je ostalo od njegove porodice moraju da prođu, dok Japan ne počne da se oporavlja od posledica rata.\nŠto je najvažnije, Genova priča je vrlo stvarna – autor Keiđi Nakazava je preživeo bombardovanje Hirošime i svoja najličnija iskustva pretočio u mangu. „Bosonogi Gen“ je objavljivan od 1973. godine (i to, verovali ili ne, u „Weekly Shounen Jump“ časopisu!), i spada u prve manga naslove koji su stekli slavu na Zapadu, jer se radi o ostvarenju sa snažnom antiratnom porukom, koje ipak govori o tome da su optimizam i istrajnost duha jedino što nas može izvući iz ratnog očaja. Osvojio je brojne nagrade, a zbog tematike je često poređen sa serijalom „Maus“ Arta Špigelmana – oba naslova su, svaki za sebe, dokazali da se i „banalni“ medij kao strip na složen način može baviti ozbiljnim, istorijski važnim temama (ko nije čuo za „Mausa”, smesta za Google!). Upravo to je ono što čini ovo ostvarenje tako moćnim: kada čitamo Nakazavinu mangu ili gledamo anime adaptaciju, svesni smo da nije reč o nekim tamo izmišljenim ljudima, u nekom tamo izmaštanom svetu. Sve što vidimo zaista se i dogodilo, a postoje preživeli koji nas o tome opominju. Zaboravite na ratne dokumentarce i lekcije iz istorije – „Bosonogi Gen“ će se postarati da nikada ne izbijete iz glave strahote nuklearnog naoružanja.


Brnabić: Sutra stiže još 58.500 Fajzer vakcina | Insajder\nPredsednica Vlade Srbije Ana Brnabić najavila je da će sutra u zemlju stići novi kontigent od 58.500 Fajzer vakcina protiv koronavirusa.\nOna je potvrdila i da će večeras iz Rusije biti isporučen kontigent od 100.000 vakcina Sputnjik V, čime će Srbija premašiti brojku od dva miliona nabavljenih doza.\n"Stiže nam 5. marta još 500.000 vakcina Sinofarm iz Kine. Mi sa vakcinama nemamo problem", navela je premijerka posle obilaska pogona za prikupljanje i plasman meda "Naš med" u Rači.\nUpitana za najavu uvođenja "kovid" pasoša u Evropskoj uniji, ocenila je da je to "suprotno svakoj evropskoj vrednosti", prvenstveno slobodi kretanja i pravu na izbor.\nDodala je da bi uvođenje takvih dokumenata vodilo diskriminaciji ljudi koji iz zdravstvenih ili nekih drugih razloga ne mogu da se vakcinišu protiv koronavirusa.\n"Ja sam 100 odsto za vakcinaciju ali ljudi imaju pravo izbora. Nisam očekivala takvu odluku EU i nadam se da nije konačna ali ako bude, mi smo spremni za tako nešto, imamo informacioni sistem", navela je predsednica Vlade Srbije.\nGovoreći o epidemiološkoj situaciji u zemlji, ocenila je da je stanje u kovid bolnicama teško ali i dodala da je potrebno da svaki građanin učini "još jedan individualni napor" u cilju zaustavljanja epidemije.\n"Potrebno je da damo šansu vakcinama da stvore antitela, a ako raste broj zaraženih, ne možete da vakcinišete te ljude ili da im date drugu dozu. Zato je važno da poslednji put budemo disciplinovani i zadamo završni udarac koroni", rekla je premijerka.\nNavodeći da su tokom vikenda sve inspekcije na terenu kako bi proverile da li se poštuju nove mere, ona je dodala da se nada da će te mere dati rezultat ali i upozorila da je zatečen "veliki broj ilegalnih korona žurki".\n"Ne mogu da shvatim takvu neozbiljnost prema bližnjima koje će ti ljudi zaraziti. Nije to u redu ni prema zdravstvenim radnicima, koji od 6. marta prošle godine nisu imali normalan odmor, koji rade 24 časa sedam dana nedeljno", ocenila je premijerka.


Održano predavanje Dr Šeron Frimen na temu „Strategija za identifikaciju ciljnog tržišta“ – Glavni Grad Podgorica\nOdržano predavanje Dr Šeron Frimen na temu „Strategija za identifikaciju ciljnog tržišta“\nBiro za ekonomsku saradnju i podršku biznis zajednici u saradnji sa Unijom mladih preduzetnika Crne Gore i Američkom ambasadom u Podgorici organizovao je predavanje Dr Šeron Frimen na temu „Strategija za identifikaciju ciljnog tržišta“.\nCilj predavanja je bio da se mladi preduzetnici upoznaju sa novim metodama i steknu stručna znanja kako bi mogli da prepoznaju svoje tržište i na taj način bolje pozicioniraju svoj biznis, uslugu ili proizvod i učine ga održivim.\nDr Šeron Friman kojoj je preduzetništvo jedna od omiljenih tema, govrila je o osnovama pokretanja biznisa i kreiranju novih biznis ideja, kao i o prepoznavanju ciljnog tržišta i pronalažanju sredstava za njegovu realizaciju. Ona se tokom predavanja posebno osvrnula na promociju brenda, zatim društvenu odgovornosti, ali i načine pronalaska biznis partnera u cilju efikasnije prodaje svog proizvoda ili usluge.\nGodišnji koncert Umjetničke škole osnovnog i srednjeg muzičkog obrazovanja... Promocija zbirke poezije “Tomorrowland” Barbare Delać


Pročitajte sve vesti na temu humanitarna akcija - mediji.net\nLidija iz Beograda je rodila zdravog sina, a onda je usledio šok: "Doktorka mu je raširila kapke, a unutra nije bilo ničega"\nSAŠA ILIĆ I NENAD MILIJAŠ - BILI I OSTALI GOSPODA: Kupili dresove jedan od drugog, udružili se za Gavrila!\nHumanitarno "treće poluvreme" 164. večitog derbija\nFudbalski klubovi Crvena zvezda i Partizan i Beogradski maraton su na zajedničkom humanitarnom zadatku. Na inicijativu Maratona, 'večiti rivali' su počeli humanitarno treće poluvreme 164. derbija dajući dresove na aukciji čiji će prihod ići osobama sa invaliditetom.\nOgi nije poput svojih vršnjaka. Na oset bilo koje emocije ovaj dečak se potpuno zgrči...- Nemoć kada ne možeš da pomogneš svom detetu je najgora stvar na svetu koju možete da osetite. Koliko puta mi je prošlo kroz glavu - da li će se ikada oženiti, da li će ...\nVELIKO SRCE LEGENDE OBILIĆA: I on daje dragoceni poklon da pomogne malom Gavrilu!\nNjegovim roditeljima treba novac za lečenje ovog malog anđela - napisao je Babeu na svom Fejsbuk profilu\nStefanu je potrebno ugraditi mali aparat koji će onog trenutka kada nastupi epi napad prekinuti ga. Pomozimo da se u narednom periodu prikupe 40.000 evra jer je operacija trajno rešenje protiv epi napada i Stefan će konačno imati detinjstvo kakvo zaslužuje jedan VELIKI BORAC!\nU Knez Mihailovoj ulici u Beogradu, juče je održan nastup na kojem su pevali Marija Mikić i Ljuba Perućica, u okviru humanitarne akcije prkupljanja sredstava za operaciju male Sonje Milošević koju je pokrenula fondacija "Budi Human - Aleksandar Šapić".Pre, za vreme, i posle njihovog nastupa, na...


Završena letnja radionica\nZbog velikog interesovanja ove godine polaznici su bili podeljeni na tri projekta, u zavisnosti od toga da li ih više interesuje backend ili dizajn interfejsa. Uz mentorstvo naših predavača, oni su pripremali mobilnu aplikaciju „Task tracking”, u okviru koje su radili na softveru za kreiranje ticket-a i organizaciju poslova unutar jedne kompanije.\nPosle šest nedelja rada na aplikaciji, za polaznike je organizovana završna svečanost tokom koje su našim zaposlenima prezentovali svoje projekte. Na svečanosti su im dodeljeni sertifikati o završenoj praksi u našoj kompaniji.\nPredavači su istakli da je ove godine konkurencija za mesto na našim radionicama bila izuzetna i da se za njih prijavilo preko 200 mladih i talentovanih programera. Zadovoljni su rezultatima i završnim projektima i očekuju da će nekoliko polaznika radionica sigurno postati deo Emisia tima.


Izvor: Mondo, 12.Jan.2019, 16:21\nZamenik kosovskog ministra unutrašnjih poslova Izmi Zeka danas je izjavio da su prištinske vlasti, nakon taksi od 100 odsto na robu iz centralne Srbije i BiH, spremile dodatne sankcije prema Beogradu.\nTe sankcije će biti u vidu mera koje će se odnositi na vozila iz centralne Srbije.\n"Kategoričan sam po pitanju toga da, u ovom trenutku, pored taksi treba nametnuti mere i na vozila. Već smo spremili svu potrebnu dokumentacijuza >> Pročitaj celu vest na sajtu Mondo << zabranu kretanja vozila iz Srbije", kazao je Zeka u intervjuu prištinskom sajtu "Ekonomija onlajn".\nNOVI UDAR PRIŠTINE! 100% taksa na "čisto srpsku" robu\nZeka, koji je i visoki funkcioner vladajuće Demokratske partije Kosova, kazao je da je ova stranka na čelu s predsedavajućim kosovske skupštine Kadrijem Veseljijem bila "incijator takse od 100 odsto" i da oni imaju "dosledan stav po ovom pitanju".\nIzvor: Vesti-online.com, 13.Jan.2019, 09:32\nPoslanik Inicijative za Kosovo Milaim Zeka izjavio je da je jedan od kosovskih ministara uključen u krijumčarenje robe iz Srbije kroz Crnu Goru nakon što je uvedena taksa od 100 odsto...Ne spominjući imena, zastupnik Zeka naglasio je da su tri čelnika institucija, Ramuš Haradinaj, Hašim Tači...


Ruski mediji: Parada pobede u Moskvi će biti odložena - Sputnjik Srbija\n22:33 24 Oktobar 2020\nRuski mediji: Parada pobede u Moskvi će biti odložena\n20:38 15.04.2020 (osveženo 17:31 10.06.2020) Preuzmite kraći link\nKremlj je doneo odluku da se vojna parada povodom 75. godišnjice pobede u Drugom svetskom ratu neće održati 9. maja, kako je ranije planirano, saopštilo je izdanje „RBK“ pozivajući se na neimenovane izvore.\nPrema podacima „RBK“, o odlaganju parade biće zvanično saopšteno do kraja ove nedelje, a odluku će objaviti ruski predsednik Vladimir Putin.\n„O odlaganju parade možda će biti objavljeno na sastanku Saveta bezbednosti Rusije u četvrtak, 16. aprila“, citiralo je izdanje reči svog izvora bliskog Kremlju.\nZa sada nije precizirano da li će biti objavljen novi datum vojne parade u Moskvi, ili će biti odložena na neodređeno vreme.\nS druge strane, drugi izvor navodi da je teško odrediti novi datum zbog situacije sa epidemijom virusa korona.\n„Za sada se svi u tišini nadaju da će se parada održati u junu“, dodao je taj izvor.\nKremlj: Parada možda neće biti 9. maja, ali će je svakako biti\nRanije je šef komiteta za odbranu Državne dume Rusije Vladimir Šamanov potvrdio da su veterani Drugog svetskog rata zamolili ruskog predsednika da odloži paradu i proslavu povodom Dana pobede zbog pandemije virusa korona.\nKremlj je odgovorio da će razmotriti tu inicijativu.\nPrema poslednjim podacima, u Rusiji je ukupno zaraženo virusom korona 24.490 osoba, 198 osoba je preminulo, a skoro 2.000 je ozdravilo.\nodlaganje, Kremlj, Moskva, vojna parada\n22:15 Tajna korone: Zašto drastično raste broj zaraženih, a broj umrlih opada\n22:11 Belorusija sahranjuje obojenu revoluciju\n21:52 Ministar zdravlja Makedonije najavljuje prebacivanje pacijenata u druge zemlje\n21:42 Ada Bojana nestaje: Situacija alarmantna\n21:37 Tramp najavio kraj priče o kovid 19 od 4. novembra i pozvao koronu da ne izađe na glasanje


Vesti online / Vesti / Svet / "Cipras ne zna šta dalje, nije očekivao pobedu na referendumu"\nGrčki premijer Aleksis Cipras je "žrtva uspeha". Očekivao je da će izgubiti na referendumu i prepustiti drugima da prihvate zahteve poverilaca, a sada je suočen sa najtežim odlukama, tvrdi britanski "Dejli Telegraf".\nVruć krompir završio u njegovim ustima, smatraju Britanci: Aleksis Cipras\nBritanski dnevnik piše da je Cipras planirao da pruži dostojan otpor, prihvati častan poraz i preda ključeve premijerske rezidencije, a onda se, posle objavljivanja rezultata referenduma, do kasno u noć konsultovao sa najbližim saradnicima.\nPrema tvrdnjama "Telegrafa", saradnici su Ciprasu rekli da mora da izabere: ili će iskoristiti vetar u leđa koji mu je dala uverljiva pobeda i "potući" se sa evrogrupom, ili će popustiti pred zahtevima poverilaca.\nTada je odlučeno da se premijer odrekne "prevrtljivog ministra finansija Varufakisa", piše list. Te noći napravljen je i plan za borbu protiv "Trojke" (Evropska komisija, MMF i Evropska centralna banka), koji je Cipras, navodno, odbio.\nSaradnici su planirali hitan otkaz guverneru centralne banke i prisvajanje preostalih 17 milijardi evra bankovnih rezervi. Sledilo bi izdavanje "zadužnih papira" koji bi trebalo da spase bankovni sistem od kolapsa. Paralelno, Grčka bi se žalila Evropskom sudu pravde da bi sprečila izbacivanje iz evrozone.\nDug od 27 milijardi evra prema Evropskoj centralnoj banci, koji je nastao u procesu spasavanja nemačkih i francuskih banaka, kojima je Grčka bila dužna ogromne količine novca, delimično bi bio otpisan.\nBritanski list tvrdi da je Cipras takvu strategiju odbio, jer mu se činila previše rizičnom, ali da uskoro, možda, neće imati drugog izbora, ukoliko ne želi da prihvati prisilan povratak na drahmu.\nEvropski poverioci ne odustaju od zahteva za povećanjem PDV-a u hotelijerstvu sa sedam na 23 odsto, traže smanjenje penzija za jedan odsto BDP-a i ukidanje socijalne pomoći za siromašnije penzionere. Zahtevaju i budžetske rezove u iznosu od dva odsto BDP-a. Od Grčke se očekuje da sve to uradi bez ikakvog otpisa dugova, iako je MMF zaključio da je grčki dug trenutno - neotplativ.\nNarod rekao svoje na referendumu\n* Neizvesne posledice referenduma šta god da Grci zaokruže\n* Bild: Grci, platite deo duga i idite iz evrozone\nSVET Varufakis optužio kreditore za "terorizam"\nSreda 08.07.2015. 14:09\ni BAŠ britanci znaju šta se TAČNO dešavalo na tom sastanku ?? hehehhe... stare su to ku*rve....


UN: Snažna osuda sirijske vlade\nGeneralna skupština usvojila je neobavezujuću rezoluciju kojom se prihvata Sirijska nacionalna koalicija kao legitimna stranka u potencijalnoj političkoj tranziciji\nGeneralna skupština Ujedinjenih Nacija usvojila je danas neobavezujuću rezoluciju kojom se snažno osuđuje sirijska vlada i prihvata Sirijska nacionalna koalicija kao legitimna stranka u potencijalnoj političkoj tranziciji u zemlji.\nRezoluciju, čiji nacrt je izradio Katar, usvojena je sa 107 glasova za, 12 protiv i 59 uzdržanih što je manja podrška nego prilikom glasanja o sličnoj deklaraciji u Generalnoj skupštini prošle godine.\nU rezoluciji se od Sirije zahteva da obezbedi timu Ujedinjenih nacija slobodan pristup u okviru istrage o navodnom korišćenju hemijskog oružja.\nUoči rasprave u Ujedinjenim nacijama, Sjedinjene Države i Rusija izrazili su uverenje da će uskoro organizovati mirovne razgovore o okončanju nasilja u Siriji.\nDržavni sekretar Džon Keri je na zajedničkoj konferenciji za novinare sa ruskim kolegom Sergejom Lavrovim, u Švedskoj, rekao da postoji velika nada da će biti realizovani planovi za održavanje mirovne konferencije u junu u Ženevi.\nLavrov je to potvrdio, uz npomenu da Moskva i Vašington pokušavaju da za pregovore dobiju podršku sirijske vlade i opozicije, kao i ostalih uključenih zemalja.


Održan poslovni forum Srbija-Ukrajina u Privrednoj komori Vojvodine\nBack PRIVREDA INSTITUCIJE Održan poslovni forum Srbija-Ukrajina u Privrednoj komori Vojvodine\nutorak, 16 maj 2017 07:28\nPoslovni forum „Srbija-Ukrajina“ otvorio je potpredsednik Pokrajinske vlade, Đorđe Milićević, koji je istakao da je današnji skup sjajna prilika za produbljivanje postojeće saradnje srpskih i ukrajinskih privrednika, ali i za uspostavljanje nove.\n- Verujem da će srpski i ukrajinski privrednici pronaći mnogo novih šansi saradnje, mnogo novih ulaganja, investicija i ukrajinskih privrednika u Srbiji i srpskih u Ukrajini. Pokrajinska vlada je tu da podrži današnji forum, privrednike i jedne i druge zemlje, da prodube svoje odnose, da ih podignu na viši nivo. Jedan od glavnih prioriteta ove Pokrajinske vlade jeste brži ekonomski razvoj i sigurno da ovakvi susreti privrednika iz različitih zemlja, pomažu ostvarenju tog cilja - rekao je Milićević.\nKao krajnji cilj poslovnog foruma „Srbija-Ukrajina“, potpredsednik PKS, Miroslav Miletić, istakao je potpisivanje sporazuma o slobodnoj trgovini sa Ukrajinom.\n- Imajući u vidu značaj manifestacije, ovo je prilika da se govori o načinu kako pospešiti poslovnu saradnju, ali ujedno i odlična prilika da se institucijama ukaže na određene problematike koje usporavaju poslovanje, i uvoz i izvoz, između kompanija sa obe strane, tako da verujem da ćemo posle ovog foruma biti na korak ka potpisivanju sporazuma o slobodnoj trgovini sa Ukrajinom, što je praktično i krajnji cilj - naglasio je Miletić.\nDa je uspeh moguć, samo uz zajedničko delovanje svih interesnih strana, podsetio je predsednik PKV, Boško Vučurević.\n- Jedino udruženi u ostvarivanju zajedničkog cilja - jačanje poslovanja privrednih subjekata i njihovo povezivanje sa privrednicima u zemlji i inostranstvu, možemo doprineti razvoju celokupne privrede u Republici Srbiji. PKS i PKV čine jak, jedinstveni komorski sistem koji će organizovanjem upravo ovakvih zajedničkih aktivnosti, u direktnom kontaktu sa privrednicima doprineti ekonomskom jačanju zemlje - zaključio je Vučurević.\nPotpredsednik Ukrajinske trgovinsko-industrijske komore, Valerij Korolj, izrazio je nadu da će ovaj forum biti uspešan i da će povezati poslovanja privrednika iz obe zemlje.\n- Ovim forumom pospešićemo trgovinsku razmenu između Srbije i Ukrajine. Ukrajina sada daje velike mogućnosti, privlači velike investicije i to je velika šansa i za srpske privrednike da dođu u Ukrajinu - obavestioio je Korolj.


CNC Hibridni servo set / step motor NEMA17 2.1 Nm\nHibridni servo set sa NEMA17 step motorom od 2.1 Nm, enkoderom od 1000 linija, drajverom i kablom dužine 3m.\nCNC Hibridni servo set / step motor NEMA23 4.6 Nm\nHibridni servo set sa NEMA23 step motorom od 4.6 Nm, enkoderom od 1000 linija, drajverom i kablom dužine 3m.\nHibridni servo set sa NEMA34 step motorom od 12.0 Nm, enkoderom od 1000 linija, drajverom i kablom dužine 3m.\nStep / steper / koračni motor NEMA 23, 3.0A, 3Nm\nStep Motor NEMA 23, dimenzije 57×112 mm, struje do 3.0 A i obrtnog momenta do 3 Nm\nStep / koračni / steper motor NEMA 17, 1.2 A, 6.5 kg.cm\nStep Motor NEMA 17, dimenzije 42×60 mm, struje do 1.2 A i obrtnog momenta do 6.5 kg.cm\nStep / steper / koračni Motor NEMA 23 12.6 kg.cm\nStep motor NEMA23, dimenzije 57x56mm, struje do 2.8A i obrtnog momenta do 12.6 kg.cm\nTrofazni Elektromotor sa remenicom 2.2 kw\nRotor za vap straus\nAC Servo motor sa drajverom 750 W, 220 V\nAC Servo motor sa drajverom, 750W 220V 3000rpm 2.39Nm\nAC Servo motor sa drajverom 1 kW, 220V\nAC Servo motor sa drajverom, 1kW 220V 3000rpm 3,18Nm\nObradna glava Frezer CNC Obradni motor 3kW 220V\nObradna glava sa vodenim hlađenjem od 3.0kW, okrugla, prihvat ER20, maksimalnog broja obrtaja 24 000 o/min, 400Hz, 220V.\nObradna glava Frezer CNC Obradni motor 3.5kW 220V\nObradna glava sa vazdušnim hlađenjem od 3.5kW, četvrtasta sa flanšom i izbušenim rupama za montažu, prihvat ER20, maksimalnog broja obrtaja 24 000 o/min, 300Hz, 220V.\nObradna glava Frezer CNC Obradni motor 2.2kW 220V\nObradna glava sa vazdušnim hlađenjem od 2.2kW, četvrtasta, prihvat ER20, maksimalnog broja obrtaja 18 000 o/min, 300Hz, 220V.\nStep / steper / koračni Motor NEMA 23 2.1 Nm\nStep motor NEMA23, dimenzije 57x82mm, struje do 3A i obrtnog momenta do 21 kg.cm\nCNC Hibridni servo set / step motor NEMA23 3 Nm\nHibridni servo set sa NEMA23 step motorom od 3 Nm, enkoderom od 1000 linija, drajverom i kablom dužine 3m.\nCNC Hibridni servo set / step motor NEMA34 8.5 Nm\nHibridni servo set sa NEMA34 step motorom od 8.5 Nm, enkoderom od 1000 linija, drajverom i kablom dužine 3m.\nHibridni servo set sa NEMA42 step motorom od 20 Nm-tri faze, enkoderom od 1000 linija, drajverom i kablom dužine 3m.\nMOTOR 12V 6900RPM Ø24.2x30.5mm (000245)\nMotor DC 12V 6900rpm Ø24.2x30.5mm (245)\nMONOFAZNI MOTOR 2.2 KW\nObradna glava Frezer CNC Obradni motor 2.2kW 380V\nObradna glava sa vodenim hlađenjem od 2.2kW, okrugla, prihvat ER20, maksimalnog broja obrtaja 24 000 o/min, 400Hz, 380V.\nindustrijski motor oko 1 kw


Uponor-ova inovativna instalacija za sportske objekte | Uponor\nBilo da je reč o sportskoj dvorani, travnjaku ili klizalištu, mnogi se ljudi u slobodno vreme bave sportom ili posećuju sportska događanja kao gledaoci. Sportisti i gledaoci imaju različite zahteve. Iz tog razloga, izgradnja sportskih objekata i objekata za rekreaciju izuzetno je zahtevna po pitanju tehničke građevinske opreme. Uponor nudi prikladna, efikasna rešenja za grejanje i hlađenje, kao i snabdevanje pitkom vodom u sportskim objektima.\nSport i podno grejanje sa oprugama\nVisok toplotni komfor zahvaljujući optimalnim sobnim temperaturama\nMože se kombinovati sa obnovljivim izvorima energije\nSertifikat DIN Certco za sve sisteme i podne strukture\nViše o rešenjima za sportsko podno grejanje\nKorištenje travnjaka tokom cele godine bez obzira na vreme\nNekorodirajući plastični sistem vodi iz distribucione jedinice do površine grejanja\nViše o rešenjima za grejanje travnjaka\nRešenja za snabdevanje pitkom vodom uz sistem kontrole higijene\nCevna mreža sa najmanjom mogućom količinom vode za kvalitetnu izmenu vode\nSigurna, pouzdana i jednostavna za instalaciju\nMinimizira se opasnost od kontaminacije čak i ako se ne koristi na duže vreme, npr. tokom godišnjih odmora\nZadovoljava sve higijenske uslove, od tačke isporuke do tačke točenja\nInovativna rjšenja kompanije Uponor pokrivaju ceo raspon instalacione tehnologije za napajanje pitkom vodom, kao i za grejanje i hlađenje pri izgradnji sportskih objekata. Naša sveobuhvatna rešenja besprekorno kombinuju sve delove sistema. Rešenja su isprobana i testirana, imaju dug vek trajanja i jednostavno ih je instalirati. Naravno, naš široki asortiman usluga dostupan je i vama. Naši stručnjaci stoje vam na raspolaganju nudeći vam podršku u svim fazama projekta od planiranja do ugradnje na licu mesta.\nRešenja za posebne aplikacije pri izgradnji sportskih objekata\nSveobuhvatna rešenja jednog dobavljača\nZa investitore i upravnike sportsko-rekreativnih objekata, ekonomska efikasnost objekta je najvažniji kriterijum. Važno je pronaći rešenja za projektovanje zgrade a posebno za sistem grejanja i hlađenja koji troši najmanje energije i koji je najpovoljniji za popravku i održavanje tokom perioda korišćenja i omogućava fleksibilno korišćenje sistema.\nNa sportskim priredbama uslovi u sali i gledalištu treba da budu stalni za gledaoce i sportiste.\nKonstantna temperatura i relativna vlažnost na svim nivoima zgrade moraju biti garantovane bez potrebe za tehničkom opremom.\nU konstrukciji podnih konstrukcija u sportskim objektima razlikuju se elastične površine, konstrukcija kombinovane elastičnosti, mešovita elastičnost i elastičnost u jednoj tački. Naše rešenje Siccus Sport ili prolećno podno grejanje nudi vam pravo rešenje za svaku kombinaciju i zahtev.\nPodno grejanje u Uponorovim sportskim objektima je rešenje za sportske dvorane koje po mnogo čemu prevazilazi tradicionalna rešenja za grejanje. Ugrađen je u podove i nevidljiv je i pruža nenadmašnu toplinu i udobnost, čime se izbegavaju glomazni delovi sistema koji smanjuju upotrebljiv prostor ili mogu da povrede korisnike.\nKada je reč o troškovima, čvrsto stojimo na stanovištu – podno grejanje u sportskim objektima koje nudi Uponor je savršeno za korišćenje sa obnovljivim izvorima toplote jer je energetski efikasno rešenje za grejanje na niskim temperaturama. Takođe, delovi sistema ugrađeni u pod ne moraju se održavati, što značajno smanjuje troškove rada.\nNaši stručnjaci su vam na raspolaganju, nudeći podršku u svim fazama projekta, od planiranja do montaže na licu mesta. U saradnji sa Vama razvijamo rešenje koje odgovara Vašoj tehničkoj građevinskoj opremi, a istovremeno ispunjavamo zahteve kvalitetne arhitekture.\nEfikasna rešenja za sportske objekte\nKompanija Uponor specijalizovana je za energetski efikasna rešenja za podove. To uključuje grejanje sportskih objekata i podno grejanje sa oprugama kao i sisteme grejanja za travnjake koji garantuju iskorišćenost trave tokom cele godine, bez obzira na vremenske uslove.\nVeza sa izvorima geotermalne energije ili mrežama za dovod toplote\nSnabdevanje pitkom vodom\nRešenja ugrađenog sustava za savršenu higijensku uslugu snabdevanja pitkom vodom\nEnergetski efikasna rešenja površinskih sistema za podove, zidove i plafone